helmikuu | 2017 | Matikkaluokka Summamutikka\nONKS TÄÄ MATIKKAKOULU?\nTeksti: Azira Abbasli ja Johanna Helle\nMalmin peruskoulun 7. luokka pääsi ystävänpäivänä 14.2 vierailemaan matematiikan ja tilastotieteen laitoksella. Kukaan ryhmästä ei ollut aikaisemmin käynyt Kumpulan kampuksella. Ensin kerroimme hieman matematiikan opiskelusta yliopistossa. Sitten pääsimmekin jo ensimmäisten pulmien pariin.\nEnsin vuorossa oli pilvenpiirtäjä-peli. Tarkoituksena oli laittaa erikorkuiset pilvenpiirtäjät kaupunkiin vihjeiden mukaan. Jotkut suoriutuivat tehtävästä nopeasti ja ehtivät kokeilla myös hieman haastavampaa pelilautaa. Toisille alku tuotti vähän hämmennystä, mutta lopulta hekin saivat ainakin yhden kaupungin valmiiksi.\nPilvenpiirtänänappulat hajottamalla sai sopivat välineet loikkiviin sammakoihin.\nSitten siirryttiin sammakkoleikkiin. Oppilaista oli hauskaa, kun lumpeenlehdet sai itse piirtää pöytiin. Pulma oli aika kiinnostava, vaikka tuotti haasteita. Jokunen ehti hieman turhautua, mutta ohjaajien vinkeillä saatiin isoinkin sammakkojoukko oikeille lehdille. Onnistumisen ilo oli käsin kosketeltava.\nLumpeenlehdet voi piirtää taulutussilla pleksipöytään.\nNopeimmat ehtivät vielä kerrata kertolaskuja alueen valtausta –pelin siivittämänä. Ennen lähtöä nousi hyviä kysymyksiä yliopisto-opiskelusta. Vaikka yliopisto onkin seiskaluokkalaisille vielä kaukaiselta tuntuva asia, oppilaita kiinnosti kovasti, minkälaista opiskelu täällä oikein on.\n7. lkloikkivat sammakotpilvenpiirtäjät\nMatikkaseikkailu ympäri laitosta\n13.2.2017 Jätä kommentti\nTeksti: Johanna Joentausta ja Minna Hirvonen\nKuva: Johanna Joentausta\nTorstaina 9. helmikuuta Origossa vierailivat Pohjois-Haagan ala-asteen neljäsluokkalaiset. Vierailun pääohjelmana oli Amazing Race of Math, jossa oppilaat suunnistivat kolmen ryhmissä ympäri laitosta ja ratkoivat reitin varrella erilaisia matemaattisia tehtäviä. Jokainen ryhmän jäsen sai oman vastuualueen: yksi toimi kartanlukijana, yksi taltioi vastaukset kuvina tai videoina tabletille ja yksi merkitsi suoritetut rastit kisapassiin.\nPlatonin kappaleet rakentuivat tikuista ja sinitarrasta.\nOppilaiden tehtävänä oli muun muassa rakentaa Platonin kappaleita cocktail-tikuista ja sinitarrasta, ratkaista salakirjoituksella salattu viesti ja tehdä oma Möbiuksen nauha. Lisäksi oli erilaisia loogisen päättelyn tehtäviä, kuten rosvot ja poliisit, lumpeenlehdillä loikkivat sammakot, Tessun tassut, neliöiden laskeminen ja tulitikkutehtävät. Yhteisesti ratkoimme Hanoin torneja sekä Pentaminoja, josta oli yksi tehtävä myös suunnistuksessa. Vieraamme olivat oikein mukavia ja hyväkäytöksisiä ja heidän seurassaan aika suorastaan lensi!\n4.lkamazing racehanoin tornipentaminopienet sammakot\nTeksti: Minna Hirvonen ja Johanna Helle\nKuva: Minna Hirvonen\nKeskiviikkoaamuna 8. helmikuuta Origossa vierailivat Maunulan ala-asteen kolmasluokkalaiset.\nAloitimme vierailun ongelmanratkaisutehtävällä, jossa oppilaiden piti etsiä kaikki 4*4-ruudukosta löytyvät neliöt.\nKun neliöiden kokonaismäärä oli saatu selville, siirryimme Platonin kappaleiden pariin. Tetraedri, kuutio ja oktaedri syntyivät tikuista ja vaahtokarkeista helposti, mutta ikosaedrin hahmottaminen tuotti enemmän päänvaivaa. Sekin saatiin kuitenkin hienosti rakennettua! Päätimme rakentelun miettimällä, millainen rakenne on kaikkein kestävin ja yrittämällä sitten kasata mahdollisimman korkean rakennelman.\nTonttijakoa voi pelata laminoiduilla alustoilla ja taulutusseilla.\nViimeiseksi pelattiin tonttijakoa, jossa harjoiteltiin geometrian lisäksi kertolaskua. Pelistä innostuttiin niin paljon, että sitä päätettiin pelata myöhemmin myös koulussa.\n3. lkPlatonin kappaleettonttijakopeli\n9.2.2017 1 kommentti\nTeksti: Minna Hirvonen ja Maria Larionova\nTorstaina 2. helmikuuta Origossa vierailivat Käpylän peruskoulun kolmasluokkalaiset. Kahden tunnin vierailu aloitettiin jakolaskupelillä, jossa tarvittiin käytännön laskutaidon lisäksi myös päättelykykyä, jotta oma pistemäärä kasvaisi mahdollisimman suureksi. Koska osa oli tutustunut jakolaskuihin koulussa vasta hiljattain ja toisaalta osa laski jo varsin sujuvasti suurillakin luvuilla, olimme tehneet pelistä muutaman eritasoisen version.\nSeuraavana vuorossa oli konkreettista tekemistä, kun oppilaat pääsivät rakentamaan kaupunkeja pilvenpiirtäjistä. Kunhan säännöt oli ensin omaksuttu, kaupunkien rakentaminen sujui kaikilta mallikkaasti ja osa eteni jopa haastavampiin pelilautoihin.\nEvästauon jälkeen ohjaajat esittivät oppilaille matemaattisen taikatempun. Oppilaat olivat tosin heti yhtä mieltä siitä, ettei temppuun sisältynyt oikeaa taikuutta, ja oikeassahan he olivat. Jokainen pääsi kuitenkin itse kokeilemaan, että temppu toimii myös muilla kuin ohjaajan valitsemalla luvulla. Osa otti tehtävästä kuvan ja aikoi esittää taikatempun kotona vanhemmilleen.\nMiten pentaminopaloilla saa täytettyä tornin muotoisen alueen?\nViimeisenä täytettiin erilaisia kuvioita pentaminopaloilla. Kaikki saivat tornin ratkaistua, ja siitä siirryttiin nopeasti suorakulmioihin. Suurin suorakulmioista osoittautui haastavaksi, eivätkä innokkaimmat olisi malttaneet lopettaa, kun kotiinlähdön aika koitti.\n3. lkJeppe Jääkarhun kaveripelipaperitaikatemppupentaminopilvenpiirtäjät


soveltava laskettelu Archives - CP-Liitto\nEtusivu soveltava laskettelu\nAvainsana: soveltava laskettelu\nLaskettelu on monipuolinen ulkoilulaji, joka soveltuu välineitä soveltamalla eri ikäisille ja -taitoisille laskijoille. Laskettelu on yleiskäsite eri muodoille laskea alas lumista rinnettä. Yleisimpiä laskemisen muotoja ovat alppihiihto ja lumilautailu.\nAleksi Siirola kävi testaamassa laskettelukelkkaa.\nUlkoilu ja ulkoliikunta ovat lisänneet suosiotaan vuosien 2020 ja 2021 aikana. Myös laskettelun suosio on noussut vauhdilla. Lahtelainen 14-vuotias Aleksi Siirola kävi tutustumassa soveltavaan lasketteluun. Siirola liikkuu kävellen keppien kanssa, mutta kokeili pystylaskettelun sijaan kaksisuksisella laskettelukelkalla laskemista.\nKelkalla laskiessa tasapainon ylläpitäminen on helpompaa ja voi laskea vauhdikkaammin. Ennen laskettelun aloittamista Siirolaa hieman jännitti. Laskettelukelkkaan asettautuminen tehtiin huolellisesti, jotta asento oli koko laskettelun ajan mukava. Istuinkuppia ja istuma-asentoa voidaan säätää sopivaksi erilaisten tyynyjen ja tukien avulla. Myös jalkojen ja vartalon kiinnitys kelkkaan säädetään sopivaksi jokaiselle laskijalle.\nEnnen rinteeseen lähtemistä Siirola kertoi, että kelkkaan sitominen tuntui oudolta. Outo tunne kuitenkin helpotti, kun päästiin laskemaan rinteeseen. Kovassa vauhdissa olo tuntui tukevalta ja hyvältä.\nLaskettelukelkalla voi laskea yksin tai avustajan kanssa. Oman toimintakyvyn ja laskettelukertojen tuoman kokemuksen mukaan kelkalla voi laskea myös itsenäisesti.\nKelkassa istuva henkilö voi auttaa käännösten tekemistä ja kelkan ohjaamista kallistamalla omaa vartaloa. Avustajan kanssa laskiessa tämä ei ole kuitenkaan välttämätöntä.\nKelkalla lasketellessa on syytä pukeutua erityisen lämpimästi. Laskiessa tuuli vahvistaa kylmän tuntua. Laskettelijan syliin voi laittaa peiton tuomaan suojaa tuulta vastaan. Lämpimien talvivaatteiden ja -kenkien lisäksi muita erityisiä varusteita ei tarvita. Usein laskettelukypärän saa vuokrattua välinevuokraamosta. Lumisateella suojalasit helpottavat silmien auki pitämistä.\nEnsimmäistä kertaa laskettelua kokeilevan kannattaa ottaa yhteyttä laskettelukeskuksen hiihtokouluun ja kysyä onko heillä soveltavaan lasketteluun erikoistunutta hiihdonopettajaa. Opettaja voi tarvittaessa kuljettaa kelkkaa, avustaa kelkan ohjaamisessa tai ohjeistaa laskijan omaa avustajaa.\nKelkkalaskettelijaa avustavan henkilön tulee olla kokenut ja taitava laskettelija, jotta hänen on turvallista avustaa toista henkilöä. Soveltavaan lasketteluun voi tutustua helposti myös tapahtumissa ympäri Suomea. Monipuolisia apuvälineitä soveltavaan lasketteluun voi vuokrata suurimmista laskettelukeskuksista sekä Malike-toiminnan ja SOLIAn kautta.\nAleksi Siirolan mielestä laskettelussa epämukavalta tuntuivat rinteen kuopat. Parasta taas oli sopivan vauhdikas meno. Laskeminen taisi olla mieluisaa tekemistä, sillä lopussa Siirola toivoi, että laskettaisiin vielä yksi mäki. Laskettelun jälkeen hän totesi hymyillen, että voisi lähteä uudestaankin ja kannustaa myös muita nuoria kokeilemaan lajia.\nApuvälineitä vuokraavat muun muassa Malike, Solia ja hiihtokeskukset:\nLue lisää: paralympia.fi\nSopii kaikille toimintakyvystä ja iästä riippumatta.\nPääsee nauttimaan ulkoilusta.\nTarjoaa vauhdin tunteen.\nLaskiessa tulee helposti kylmä.\nLaskettelukeskuksiin voi olla pitkä matka.\nVoi olla harrastuksena kallis.


Venäjän kesäampumahiihdon mestarit selvillä – talvitähdet sivurooleissa - Kestävyysurheilu.fi\nVenäjän kesäampumahiihdon mestarit selvillä – talvitähdet sivurooleissa\nJulkaistu: 22.09.2017 13:18\nJekaterina Jurlova-Percht ei onnistunut viimeisellä ampumapaikalla. Kuva: NordicFocus\nRulla-ampumahiihdon Venäjän kansalliset mestaruuskilpailut järjestettiin torstaina Tsaikovskin kaupungissa Permissä reilu 1000 kilometriä Moskovan itäpuolella.\nItänaapurin suuret ampumahiihtotähdet jäivät torstaina sivuosiin, kun kesälajissa voittoihin ylsivät suomalaisille tuntemattomammat urheilijat.\nMiesten 20 kilometrin kilpailun voitti Sergei Kliazhin. Kesäampumahiihdon vuoden 2015 sekaviestin maailmanmestari Kliazhin ei ole pärjännyt talvipuolella. Hän on startannut vain kolmessa maailmancupin kilpailussa parhaana tuloksenaan 38. sija Sotshin maailmancupin osakilpailusta vuonna 2013.\nYhden sakon ampunut Kliazhin oli kilpailun ylivoimainen voittaja. Viestin olympiavoittaja ja maailmanmestari Aleksei Volkov otti hopeaa puhtaalla ammunnalla yli minuutin heikommalla loppuajalla. Volkovin tavoin Venäjän maailmancupin vakiokalustoon kuuluva Matvei Eliseev otti pronssia neljä sekunnin kymmenystä hopeamiehen takana. Eliseevillä oli mahdollisuudet voittaa kilpailu, mutta kolme sakkominuuttia heikensivät loppuaikaa.\nSeitsenkertainen MM-mitalisti ja vuoden 2014 viestin olympiavoittaja Anton Shipulin oli neljällä sakkominuutilla vasta 18:s. Kaikkiaan miesten sarjaan osallistui 94 ampumahiihtäjää.\nJurlovalta kaksi ohi viimeisellä paikalla\nNaisten 15 kilometrin kilpailussa Kontiolahden MM-kisojen normaalikilpailun maailmanmestari Jekaterina Jurlova-Percht oli kiinni voitossa viimeiselle ampumapaikalle asti, mutta kaksi ohilaukausta ja sakkominuuttia pudottivat hänet pronssille. Yhteensä 67 naisen joukossa parhaasta suorituksesta vastasi Kristina Reztsova, joka oli yhdeksän sekuntia Natalia Gerbulovaa nopeampi. Jurlova-Percht jäi voitosta 25 sekuntia.


Johtaminen - Sitra\nHenkilöstölähtöisellä kuntakehittämisellä tuottavuustuloksiin\nEuroopan kevät – onko se jo täällä?\nInno-Vointi – innovaation uusi määritelmä\nTäydentävää kotipalvelua ja lähiruokaa lahtelaiskoteihin\nAineettomat palkitsemiskeinot hyötykäyttöön\nHankintamenettelyt uusiksi Tampereen vanhusten palvelussa\nJohtaminen ja johtajuus haasteiden edessä\nPäättynyt aihe 2010-2012\nSitran toteutti vuosina 2010-2012 Julkishallinnon johtamisohjelman.\nTaloudellisen tilanteen, väestörakenteen muutosten ja kansalaisten monimuotoistuvien tarpeiden takia joudumme hakemaan täysin uusia ratkaisuja julkishallinnon toiminnan tehostamiseksi. Tämä haastaa johtamisen. Etsimme yhdessä kuntien ja valtionhallinnon kanssa kehityspolkuja uudelle johtamiselle. Organisaatiot, niiden tehtävät ja perimät ovat erilaisia, joten ei ole olemassa yhtä kaikille sopivaa uuden johtajuuden mallia.\nSitran Julkinen johtajuus -barometrin mukaan suurimmiksi haasteiksi julkishallinnon johtamisessa nähdään tuottavuuden kehittäminen ja niukkuuden johtaminen. Myös ikääntyminen, kannustinjärjestelmät ja työhyvinvoinnista huolehtiminen nousevat keskeisinä haasteina esille.\nUudistuva julkishallinto tarvitsee uudistuvaa johtamista. Tarkastelemme johtamista ihmisen, työyhteisön ja johdon näkökulmasta kaikilla julkishallinnon tasoilla. Keskiössä ovat sekä johtamisjärjestelmät että yksittäisen ihmisen toimintaedellytykset organisaation osana. Tavoitteena on edistää systeemisiä muutoksia järjestelmätasolla nykyisistä vahvuuksista kiinni pitäen. Tässä muutoksessa tarvitaan pätevän, ammattitaitoisen ja hyvin kouluttautuneen julkisen sektorin henkilöstön osaamista ja kehittämispotentiaalia kokonaisuudessaan.\nJulkisen sektorin palvelujen kehittämisessä keskeisiä ongelmia ovat olleet uusien ideoiden riittämätön toimeenpano ja tehtyjen innovaatioiden hidas leviäminen. Julkisen palvelusektorin uudistumista voidaan tukea työntekijälähtöisen innovaatioiden johtamisen mallilla, henkilöstön kehittämismahdollisuuksia lisäämällä ja tehtäväkierrolla. Esimerkiksi innovaatiojohtamisen ja työhyvinvoinnin yhdistävä työntekijälähtöisen innovaatiojohtamisen näkökulma on lupaava uusi lähestymistapa.\nTyöelämän laadulla tuottavuutta (LATU)\nTyöelämän laadulla tuottavuutta -hankkeen (LATU) tavoitteena on parantaa henkilöstölähtöisesti työelämän laatua ja yhteisön johtamista, lisätä työn tuottavuutta ja säästää henkilöstökuluja. Hanke toteutetaan vuosina 2011-2013 yhdessä Lieksan kaupungin, Hollolan, Punkalaitumen, Maskun ja Siikajoen kuntien kanssa. Aidon muutoksen aikaansaaminen kuntaorganisaatioissa edellyttää sellaisten rakenteiden ja toimintamallien luomista, jotka mahdollistavat uudistumisen. Keskeinen onnistumisen edellytys hankkeessa on, että kuntiin saadaan luotua työelämälähtöinen kehittämismalli, jossa hyvällä johtamisella ja esimiestyöllä mahdollistetaan työntekijöille riittävät valmiudet uudistumiseen ja oman työnsä tavoitteelliseen kehittämiseen.\nTehtäväkierron toteuttaminen osana strategiaa johtaa parhaimmillaan oivalluksiin, miten toimintatapoja voidaan uudistaa. Tehtäväkiertokokemuksen jälkeen on entistä helpompi hahmottaa laajempia kokonaisuuksia ja nähdä oma työ suhteessa kokonaisuuteen. Työntekijä oppii uusia asioita ja miten samoja asioita voi tehdä toisin. Verkostoituminen tukee matkaa kohti yhtenäisempää toimintatapakulttuuria.\nVoimaantuminen tukee uudistuvaa organisaatiota. Työntekijä on voimaantunut, kun hän hallitsee työtehtävänsä ja suoriutuu niistä ilman jatkuvaa haitallista kuormitusta. Voimaantumisen tasoa voi nostaa panostamalla työn ja työolosuhteiden kehittämiseen, itsensä johtamiseen, työhyvinvointiin, työyhteisön kehittämiseen ja johtamiseen. Sen vaikutukset näkyvät innovatiivisuudessa, motivaatiossa ja tuottavuudessa. Johtajan vuorovaikutustaidot ovat tärkeitä koko organisaation toimintakyvyn kannalta.\nJulkisten hankintojen toteuttaminen arvolähtöisesti eli hankkimalla vaikuttavuutta eikä suoritteita varmistetaan, että palvelun tuottajalla on riittävästi tilaa kehittää palveluaan myös sopimuskauden aikana. Tämä on mm. Koukkuniemi 2020 -hankkeen tavoitteena. Asiakaslähtöisyyden kehittämiseen on olemassa hyviä työkaluja esimerkiksi palvelumuotoilun alueelta. Asiakkaan ymmärtäminen on erittäin tärkeää monimuotoistuvassa yhteiskunnasamme: tasavertaisuus tänään merkitsee jotain aivan muuta kuin aikaisemmin eikä samaa palvelua voi samanlaisena kaikille enää tarjota.\nMonituottajamallin kehittäminen varmistaa palvelun tuottamisen monipuolisuuden. Samalla kun ihmiset löytävät itselleen yhä sopivampia palveluita, monimuotoisuus toimii kimmokkeena innovaatioille. Tältä monipuoliselta kentältä ovat myös yhteiskunnalliset yritykset löytänet itselleen uuden tärkeän roolin. Vaikka kyse ei ole uudesta toimintamallista, yhteiskunnalliset yritykset sopivat erityisen hyvin tämän hetken haasteisiin, osana monituottajakenttää. Samalla ovat myös uudenlaiset verkostojohtamisen johtamismallit tarpeen. Johtamismalleihin paneudutaan mm. Museoviraston kehittämishankkeessa.\nUuden sukupolven organisaatiota ja johtamista\nMaassamme valmistellaan kuntarakenne-, kuntalain ja valtionosuusjärjestelmän uudistuksia kiivaalla tahdilla. Kuntien toimintaympäristö on nyt ja tulevina vuosina entistä monimutkaisempi ja nopeasti muuttuva, mikä vaatii joustavuutta, nopeaa reagointikykyä ja toimivaa johtajuutta.\nSitra mukana julkishallinnon kehittämisessä\nTavoitteena on auttaa julkishallintoa johtamisen haasteissa: luoda ja pilotoida julkishallintoon sopivia uusia johtamis- ja toimintamalleja. Toimimme avoimesti ja osallistuvasti mm. Uusi johtajuus -sivuston ja erilaisten työpajojen avulla. Suurin osa työstä koostuu erilaisista kokeiluhankkeista kunnissa ja valtionhallinnossa.\nOlemme hakeneet aktiivisesti yhteistyökumppaneita, jotka ovat valmiita toimimaan muutoksen eturintamassa ohjelman tavoitteiden mukaan. Koska samansuuntaista kehittämistyötä tapahtuu myös muualla, toivomme dialogia myös ulkopuolisten hankkeiden kanssa.\nKeskustelu on käynnissä mm. www.uusijohtajuus.fi-sivustolla ja Facebookissa.\nOsallistumme Johtamisen kehittämisverkoston toimintaan.\nJulkishallinnon johtamisohjelman (2010-2012) tiimi koostui seuraavista henkilöistä:\nAntti Kivelä, johtaja\nMervi Porevuo, johtava asiantuntija\nJonna Stenman, johtava asiantuntija\nKimmo Haahkola, johtava asiantuntija\nSari Heinonen, johtava asiantuntija\nPia Mero, asiantuntija\nMarja Pirttivaara, johtava asiantuntija\nKirsti Kaustara, assistentti\nKirsi Suomalainen, viestinnän asiantuntija\nLisätietoa ohjelmasta voi sen päätyttyä kysyä Sitran viestinnän päivystysnumerosta puh. 040 548 0794.\nViisi ehdotusta Suomelle\nTuottavuutta laatua parantamalla?\nUudenlaista kehittämiskulttuuria julkisen sektorin työpaikoille\nKangasalan kutsuntapilotin arviointi\nJulkishallinnon johtamisohjelma 2010-2013\nYhteiskunnallisen muutoksen tekijyydestä ja näkijyydestä\nVilttiketjuja vai ammattilaisia?


Tilaus- ja sopimusehdot (Päivitetty 02.07.2020)\nVuokratili.fi palvelun käyttäjän (jäljempänä ”Käyttäjä”) on tutustuttava ja hyväksyttävä nämä käyttöehdot (jäljempänä “Käyttöehdot”) kokonaisuudessaan. Käyttäjä voi olla yksityishenkilö (luonnollinen henkilö) tai yritys (oikeushenkilö). Käyttöehdot muodostavat sopimuksen, jota\nKäyttäjä ja palvelun tuottamisesta vastaava Itec-Bros Oy (jäljempänä ”Palveluntuottaja”) sitoutuvat asiakassuhteessa noudattamaan.\nItech Bros Oy (Y: 2851342-2) Alv-tunnus\n1.1 Vuokratili.fi -palvelun (jäljempänä “palvelu”) käyttöön sovelletaan näitä käyttöehtoja. Jos käyttäjän ja palveluntuottajan välillä on tehty, jokin muu erillinen palvelusopimus tai käyttäjä on hyväksynyt palveluntuottajan tekemän erillisen tarjouksen, joka sisältää näistä käyttöehdoista poikkeavia ehtoja, sovelletaan ensisijaisesti kyseisen tarjouksen tai palvelusopimuksen ehtoja. Nämä yleiset käyttöehdot täydentävät soveltuvasti tällöin erikseen sovittua.\n1.2 Palvelun käyttötarkoituksena on helpottaa vuokra-asuntojen vuokrauksenhallinnointia ja veroilmoituksien tekemistä, tapahtumien seurantaa, sekä materiaalin lakisääteistä säilyttämistä. Palvelussa Käyttäjä laatii asiakasrekisterin (rekisterinpitäjänä), jonka kautta voidaan hyödyntää palvelun tarjoamia ominaisuuksia asiakassuhteen hallinnoinnissa. Käyttäjä on velvollinen huolehtimaan rekisterinpitäjänä tälle asetetuista velvoitteista (mm. tietosuoja-asetus). Palveluntarjoaja luo palvelullaan puitteet asiakashallinnointiin osallistumatta itse millään tavalla henkilötietojen käsittelyyn. Joissain tilanteissa voidaan kuitenkin katsoa, että palveluntuottaja toimii enimmillään henkilötietojen käsittelijänä. Tämä vaatii lähtökohtaisesti rekisterinpitäjän tai viranomaisen ohjeistuksen tai määräyksen. Palvelu on jatkuva palvelu. Palveluntuottajalla on mahdollisuus suorittaa tarkoituksenmukaisia huolto- ja muutostoimia, jonka seurauksena palvelu voi tilapäisesti olla poissa käytöstä. Palveluntuottaja pyrkii tiedottamaan asiakkaita mahdollisista katkoksista etukäteen. Käyttäjä vastaa yksin järjestelmäänsä viemien tietojen oikeellisuudesta ja lainmukaisuudesta. Käyttäjän tulee tarkastaa esim. verottajaportin oikeellisuus. Palveluntarjoaja vastaa omalta osaltaan tarjoamansa palvelun tietoturvasta ja teknisistä ratkaisuista. Käyttäjä vastaa itse yhteyksistä, omista teknisistä ratkaisuista, suojauksesta ja tietoturvasta, sekä muista vastaavista seikoista.\n1.3 Sopimuksenteko ja rekisteröityminen, sekä tunnukset: Vuokratili.fi käyttäjäksi rekisteröityminen ja käyttöehtojen hyväksyminen, jonka jälkeen käyttäjä saa käyttöönsä palvelun tunnukset. Tunnukset ovat asiakaskohtaisia, eikä niitä saa luovuttaa kolmannelle, jolla ei ole oikeutta saada tietoja käyttäjän tiedoista. Tunnusten käyttäjäluovuttaja vastaa luovutuksen seurauksista suhteessa muihin myös kolmansiin osapuoliin nähden. Palvelun käyttäjäksi voi rekisteröityä vain täysi-ikäinen luonnollinen henkilö tai oikeushenkilö. Hyväksyessään käyttöehdot osapuolten välille on syntynyt sopimus. Sopimus on voimassa tilausjaksoittain (kalenterivuosi) Salasanan tai käyttäjätunnuksen tietojen joutuessa ulkopuolisen tietoon käyttäjän tulee ilmoittaa tästä viipymättä Palveluntuottajalle. Palvelun tuottaja voi edellyttää halutessaan käyttäjä tunnuksen ja salasanan muuttamista. Käyttäjän tulee rekisteröityä omilla henkilötiedoillaan tai käyttäjällä tulee olla oikeus edustaa rekisteröivää oikeushenkilöä. Käyttäjä vastaa siitä, että ilmoitetut laskutus ja osoitetiedot ovat oikein. Käyttäjä on velvollinen päivittämään oheiset tiedot, mikäli ne muuttuvat. Palveluntuottaja ylläpitää käyttäjistä tehtyä asiakasrekisteriä, jonka tietoja käsitellään tietosuojaselosteessa esitetyllä tavalla. Tietosuojaseloste luettavissa yhtiön vuokratili.fi sivuilla.\n1.4 Palveluntuottaja ei ilman käyttäjän erillistä valtuutusta tai laissa asetettua velvoitetta tarkastele, muokkaa tai poista käyttäjän asiakastilin tietoja.\n1.5 Rekisterinpitäjä hallinnoi itsenäisesti asiakasrekisteriään. Palveluntuottaja vastaa syötetyn aineiston teknisestä ylläpidosta ja varmuuskopioimisesta, sekä järjestelmään viedyn kirjanpitoaineiston lakisääteisestä säilyttämisvelvoitteesta. Sopimuksen päättymisen jälkeen asiakasrekisterin tiedot säilytetään lakisääteisen säilyttämisvelvoitteen mukaisesti, jonka jälkeen ne tuhotaan ja poistetaan järjestelmistä. Lakisääteisen säilytysajan aikana käyttäjällä säilyy selaajakäyttöoikeus alkuperäisen lisenssin mukaan. Käyttäjä voi kuitenkin halutessaan kirjallisesti pyytää tietojen poistamista tai edelleen säilyttämistä. Lakisääteisen säilytysajan ylittävästä säilytysajasta peritään hinnaston mukainen maksu, joka on Basic-käyttäjälisenssin suuruinen. Palveluntuottaja ei luovuta kolmannelle osapuolelle mitään hallussaan olevaa käyttäjän laatimaa materiaalia ilman käyttäjän lupaa tai laissa asetettua velvoitetta.\n1.6 Käyttäjä ei saa toimillaan vahingoittaa palveluntuottajaa. Tällä tarkoitetaan kaikkea toimintaa mukaan lukien järjestelmän vahingoittaminen, ylikuormittaminen tai muu huonontaminen.\n1.7 Palvelun ratkaisut ja sisältö on tekijänoikeussuojan alaista materiaalia, jonka kaikki oikeudet omistaa palveluntuottaja. Palvelunkäyttäjä saa sopimuksen mukaista korvausta vastaan rajoitetun käyttöoikeuden palveluun.\n1.8 Osapuolet noudattavat palvelun käytössä Suomen lakia ja hyvää tapaa.\n2 Veloitukset palvelun käytöstä ja irtisanominen\n2.1 Palvelun hinnat löytyvät yhtiön vuokratili.fi sivuilta. Mahdollisista muutoksista ilmoitetaan yhtiön hinnastossa Palveluntuottaja voi tehdä palvelun ominaisuuksiin versiopäivityksiä, muutoksia ja parannuksia asiakaspalautteen pohjalta myös käyttöoikeusjakson voimassa ollessa.\n2.2 Palvelussa voidaan tarjota myös lyhyttä tutustumisjaksoa, joka on tarkoitettu palveluun tutustumista varten eikä se sido jatkotilauksiin. Tuotannolliset palvelut veloitetaan tilaushetkellä kalenterivuosittain. Käyttäjän tulee huomioida, että tallentaa edellisen kalenterivuoden tapahtumat ennen seuraavan vuoden toukokuun loppua. Aina kesäkuun ensimmäinen päivä tapahtumat ja budjetti menevät arkistointitilaan lakisääteistä arkistointia varten. Eli kesäkuussa edellisen vuoden tapahtumia ei enää voi muuttaa, mutta voi selata ja ottaa tilastoraportteja. Seuraavan tilausjakson kalenterivuoden käyttäjä maksaa verkkosivullamme ennen sen käyttöönottoa. Laskutuskausi on 1 kalenterivuosi, jonka käyttöoikeusjakso uusitaan maksamalla hinnaston mukaisesti verkkosivullamme käyttäjän toimesta. Laskutusmyynti on mahdollinen yritysasiakkaille erillisen tarjouksen mukaan. Maksuehto on 14 vrk.\n2.3 Palvelun maksut suoritetaan tilauksen yhteydessä Paytrail Oyj:n palvelun kautta, joka soveltaa omia käyttöehtojaan.\n2.4 Maksuviivästyksen sattuessa Palveluntuottajalla on oikeus keskeyttää tai rajoittaa palvelun käyttö ilman, että kyse on sopimuksen virheestä. Tällöin Sopimus purkautuu automaattisesti, mikäli suoritus ei ole tuloutunut palveluntarjoajalle 1 kk viimeisimmän laskun erääntymisestä.\n2.5 Palveluntuottaja voi irtisanoa ja purkaa tämän sopimuksen päättymään ilman irtisanomisaikaa mikäli tätä sopimusta, suomen lakia tms. määräyksiä rikotaan. Mikäli sopimus irtisanotaan tai puretaan palveluntuottajan toimesta vapautuu tämä kaikista velvoitteista käyttäjää ja kolmansia kohtaan, mukaan lukien materiaalin säilyttämisvelvoite.\n2.6 Käyttäjän ei tarvitse irtisanoa sopimusta päättymään, koska sopimus on aina määräaikainen (1 kalenterivuosi). Käyttäjä ostaa uuden käyttöoikeusjakson (vuosisopimuslisenssin) maksamalla uuden lisenssin tilauksen yhteydessä. Käyttöoikeus edellisen vuoden tietoihin jatkuu lain määräämän säilytysajan, vaikka uutta käyttöoikeusjaksoa ei olisi ostettukaan.\n3 Muita ehtoja\n3.1 Sopimukseen ja ehtoihin sovelletaan Suomen lakia, mikäli riitaisuuksia ei saada ratkaistua neuvotteluteitse on toimivaltainen tuomioistuin asian ratkaisemiseksi Pohjois-Savon käräjäoikeus.\n3.2 Kuluttaja-asiakkaalla on oikeus saattaa asia halutessaan kuluttaja-asiamiehen ratkaistavaksi.\n3.3 Palvelun tuottaja voi yhtiöjärjestely, liiketoimintakauppa tms. tilanteessa siirtää oikeudet ja velvollisuudet kolmannelle käyttäjää kuulematta.


Ihminen on laumaeläin | ITU\n7 toukokuun 2020 24 maaliskuun, 2022 Itua\nLäheisten sukulaistensa apinoiden tavoin ihmisetkin ovat eläneet laumoissa miljoonia vuosia. Laumojen muodostuminen on tahdosta riippumatonta. Miljoonien vuosien heimoelämisen jälkeen on selvää, että ihminen on vaistomaisesti laumaeläin.\nTämä kevät on osoittanut, miten paljon ”oma lauma” meille merkitsee. Kun yhteisöpedagogiopiskelija Suvi haastatteli itulaisia puhelimitse, kaikki kysyivät, että koska ITU aukeaa. Monelle ITU on säännöllisen viikko- ja päivärytmin perusta, ja koronapandemian suljettua ovet piti miettiä arki uusiksi.\nYhdessä siitäkin selvittiin. Vaikka ITU ei vieläkään ole ”täysillä” auki, on kesän ohjelmaksi luvassa monenlaista, yhteislähtöjä kävelylle, petankin peluuta, frisbeegolfia ja piknikkejä.\nRiskiryhmiin kuuluvien kannattaa pitää yhteyttä puhelimitse tai verkkotapaamisissa, sillä edelleen on olemassa vaara virukselle altistumisesta liikkuttaessa ihmisjoukoissa. Päiville ja Jukalle voi soittaa arkisin Kohtaamispaikan aukioloaikoina klo 11 – 15. Päivin puhelinnumero on 044 702 30 16 ja Jukan puhelinnumero on 044 702 30 11.\nVertaisryhmätapaamiset Zoomissa jatkuvat koko kesän, maanantaisin, keskiviikkoisin ja perjantaisin kello 14.30. Linkki Zoomiin löytyy ITUn kotisivuilta ja Facebook-sivulta.\nKohtaamispaikassa on pino postikortteja, joita postitetaan niille itulaisille, jotka asuvat hoitokodeissa. Postikortista on iso ilo koronakaranteenin keskellä, joten kun poikkeat Kohtaamispaikassa, niin lähetäthän hyvän kesän toivotukset jollekin itulaiselle. Kortin voi allekirjoittaa esim. ”Vellu itusta”.\nNautitaan kesästä ja siitä, että nyt kelit suosivat yhdessäoloa ulkona.


Vieraskynä kustantaja, kirjailija Pasi Luhtaniemi: Uusi kirjankustantamo Aarni ei ota vastaan käsikirjoituksia | Lukulamppu\nVieraskynä kustantaja, kirjailija Pasi Luhtaniemi: Uusi kirjankustantamo Aarni ei ota vastaan käsikirjoituksia\nJyväskyläläinen Pasi Luhtaniemi on jännityskirjailija, joka on aikaisemmin toiminut muun muuassa verkkotuottajana. Atena-kustannus julkaisi Luhtaniemen esikoisjännärin Sokea piste vuonna 2013. Tämän vuoden tammikuussa Luhtaniemi perusti Kustannus Aarnin ja on sen tuore toimitusjohtaja.\nLuhtaniemi kertoo vieraskynäkirjoituksessaan, mikä sai hänet perustamaan oman kustantamon, miten Aarni toimii ja millaisia odotuksia hänellä on kustannustoimintaa ja kirja-alaa kohtaan.\nKustannus Aarni on uudentyyppinen kirjankustantamo, jonka arvot voi pelkistää yhteen sanaan: kirjailija. Kirjan tekoprosessi käsikirjoituksen valinnasta julkaistuun teokseen ja yhteistyön jatkoon pyritään miettimään loppuun saakka niin, että kirjailijan näkökulma otetaan koko ajan huomioon.\nUusi kustantamo poikkeaa totutusta jo julkaisuprosessin alussa. Kerromme verkkosivuillamme, että emme ota vastaan ”julkaistavaksi tarkoitettuja käsikirjoituksia”. Sen sijaan kannustamme kirjoittajia verkottumaan, hakemaan teksteillään antologioihin ja kilpailuihin ja tarjoamaan niitä lehtiin ja runotapahtumiin. Tästä aktiivisuudesta voi olla yllättävänkin lyhyt matka Aarnin tiimin.\nAarnin toimituskunnassa on kokeneita kirjailijoita ja kirjallisuuskouluttajia, jotka toimivat koko ajan kollegiaalisissa verkostoissa. Kun yksi heistä tarttuu uuteen mielenkiintoiseen tekstiin tai keskustelee jo kokeneemman kirjailijan kanssa tämän uusista suunnitelmista, tieto siirtyy toimituskunnalle ja kustannuspäätös voi syntyä nopeastikin.\nKun Aarni ei vastaanota suoraan käsikirjoituksia, se ei anna myöskään vääriä odotuksia kirjoittajille eikä pidä ketään ns. löysässä hirressä käsikirjoituksensa kanssa.\nEnnen julkaisemattomalle kirjoittajalle annamme kirjoittajapalveluissamme lausuntoja ja maksullista ohjausta. Korostan kuitenkin samalla, että sekään ei ole oikotie Aarnin kirjailijaksi. Vain lahjakkuus ja intohimo ratkaisevat.\nKirjailija ei ole kone\nYhden tai kahden hyvän ja tunnustetun julkaisun jälkeen on ihme, jos vielä kolmas tai neljäs romaani tai runokokoelma pitää saman tason. Tässä vaiheessa suuri osa kirjailijoista jää vaille seuraavaa kustannussopimusta tai sen teko viivästyy vuosia. Esimerkiksi Suomen Kirjailijaliitossa pohditaan paraikaa kurssia tai muuta opastusta aiheesta, kuinka selviytyä kustantajan hylkykirjeestä.\nOlemme Aarnissa kirjanneet tavoitteeksemme pitää huolta kirjailijoistamme myös maanantaipäivinä. Yksi konkreettinen tämän tahdon ilmaus on, että sparraamme kirjailijoita julkaisemaan vähintään joka neljäs vuosi. Sparraus tarkoittaa yhteydenpitoa kustannustoimittajan kanssa, isomman tiimin yhteisiä koulutussessioita, apua ja vinkkejä apurahojen hakemisessa… Lyhyesti elämistä kirjailijan rinnalla.\nKirja neljässä vuodessa ei ole tietenkään päätä huimaava tahti. Neljän vuoden maksimilla pyrimme kuitenkin olemaan realisteja. Suomessa on vain vähän ammattikirjailijoita. Suurin osa kirjailijoistamme hoitaa siinä sivussa leipätyönsä ja muun arkensa, ja aika luovalle työlle revitään vuorokauden jämätunneista. Siinä arjessa kirja neljässä vuodessa on kelpo tahti yhdelle jos toiselle.\nMyös kirja-alan murros pitää meidät maltillisena. Juuri uutisoitiin kirjan perinteisen kivijalkamyynnin laskeneen jälleen vuonna 2014, ja hiljalleen hiipuvan painotuotekaupan siirtyvän muutenkin verkkokauppoihin. Samanaikaisesti uusia kirjaformaatteja etsitään joka taholla. Panostukset e-kirjaan ovat kasvattaneet e-kirjan myyntiä vain prosenteissa, eikä äänikirjapuolellakaan kuulu mullistavista myynnin lisäyksistä.\nKaiken keskellä, tai pikemminkin marginaalissa, kirjailija jos toinenkin joutuu pohtimaan omaa taiteilijaidentiteettiään. Jos Aarni voi siinä pitää huolta edes omistaan ja edes henkisesti, olemme onnistuneet tehtävässämme.\nKirjoitin tämän vieraskynän pääsiäisen alla keskellä jakomielitautisinta arkea. Kustantamon toinen kaunokirja, Viattomat, oli juuri saanut samana aamuna ensimmäisen lehtiarvostelunsa. Länsi-Savo-mediatalon (Kaakon mediat) Seija Forsström kirjoittaa kritiikkinsä alussa:\n”Sokea piste (2013) loi jo vahvoja odotuksia, eikä uusi jännäri tuota pettymystä. Se on psykologisena trillerinä edeltäjäänsä vahvempi, ja Luhtaniemi on varteenotettavana rikoskirjailijana paikkansa ottanut.”\nNiin, olen kustantaja mutta olen myös kirjailija. Voitte uskoa, että iso apina tippui tänä aamuna niskasta. Elokuvan, musiikin ja vaikkapa peliteollisuuden puolella on selvää, että ohjaaja tai muusikko, jolla on kirkas visio, tuottaa oman elokuvansa tai levynsä. Samanlainen visio minulla oli Viattomista. Testasin sitä Aarnin toisilla kirjailija-toimittajilla, ja koska peukut nousivat, päätimme kollektiivisesti, että Aarni tekee myös Viattomat.\nMuuten Aarnin vuosi etenee perinteisemmin askelmerkein. Satu Piispa-Hakalan ekologinen iloitteluromaani Pieniä Sankaritekoja aloitti helmikuun lopussa kaunokirjojen julkaisut, ja toukokuinen Neidon kyynel korkkaa kustantamon tietokirjatuotannon. Syksyn messuille Aarni toimittaa ensimmäisen runoantologiansa ja lähitulevaisuuteen liittyvää dystopiaa.\nSe kirja repiikin sitten lukijalta loputkin hiukset päästä, sen verran raju tulevaisuuden visio on luvassa. Tämä on lupaus. Syksyllä Turussa ja Helsingissä nähdään.\nKustannus Aarnin verkkosivut\nKustannus Aarni Facebookissa\nTeksti: Pasi Luhtaniemi. Kuva: Harri Hakala.\nKuvassa Tiina ja Pasi Luhtaniemi Viattomien julkaisujuhlissa 20.3.2015.\nArtikkelin avainsanat ja muut aihepiirin artikkelit: vieraskynä, kirja-ala, kustantamot\nOletko lähettänyt käsikirjoituksen kustantamoon?\nArvonnan voittajat: Tarquin Hallin Vish Puri ja lemmenkommandojen tapaus (3 kpl)\n14.10.2018 at 06:13 - Reply\nPiakkoin saat luettavaksi minun käsikirjoituksen Pasi Panula


Kuivausrumpu LG 7kg, Pesu- ja k...\nKuivausrumpu LG 7kg\nMyydään erinomaisessa ja siistissä kunnossa oleva kondensoiva kuivausrumpu LG.\nTäyttömäärä 7kg. Laadukas ja hiljainen kone.\nMukana tule kenkäteine.\nOta yhteyttä ilmoittajaan m87\nLähetä viesti ilmoittajalle m87


Tykkään Kreetalla aamuista ja illoista eniten. Ovat uskomattoman kauniit. Ajattelin, että näkevätköhän paikalliset asukkaat kaiken tuon kauneuden, vai jääkö se jossain vaiheessa toisarvoiseksi. Ehkä välimatka tarvitaan, toisaalta tulo, että eri paikkojen kauneus avautuu täyteen loistoonsa ja arvostukseensa. Kreetalla aamut ovat hopeaa ja illat turkoosinpurppuraa. Aamuisin kristallinkirkasta ja iltaisin samettia.\nTällainen oli suomalaisen aamiainen yhtenä aamuna, pienellä kreikkamausteella, tuoreilla, juuri tyttären puusta keräämillä viikunoilla, jotka ovat Kreikassa sikoja. Kananmunat myös juuri kanalasta haettu, voi taivas, että voi munien maussa olla eroa! Ja juu, kamomillateenkin toin mukanani, ettei heti tarvinut kauppaan lähteä. Älköön kuitenkaan kukaan luulko, että kuulun niihin reissaajiin, jotka kantavat kaiken syötävän kotimaastaan, noup. Kyllä herkuttelin kaikella paikallisella! Kalmareilla, mustekalalla, saganaki-juustolla, tsatsikilla, herkkusalaateilla jne.jne.\nVillan ympäristössä paljon upeita kukkia ja kasveja, niistä sitten ihan oma postauksensa. Tytär kiersi ja kasteli letkulla kaiken joka ilta, minä nautin patiolla pimenevästä illasta lasillisella olutta tai viiniä ja toimin itkuhälytinvahtina.\nPieni kultsi pääsi helteiden aikaan joka päivä omaan vannaansa plumplum. Usein iltaisin vielä toistamiseen pesemään päivän pölyt ja hiet pois. Miten oli kivaa pärskytellä vettä!\nVillan keittiössä hauska astia kanoille meneville ruoantähteille...\nKeskipäivän aurinko oli tällä patiolla liian armoton. Mutta kun ilta saapui, nautin maisemista alas merenlahdelle.\nKeskivaiheilla reissua alkoi pilviä kerääntyä taivaalle.\nVuoret vasten mustia sadepilviä näyttivät komeilta.\nMyönnetään, että nautin suunnattomasti parista sateen jälkeisestä viileämmästä päivästä. Viileällä päivällä tarkoitetaan täällä kuitenkin keskiverto kesäsäitä kotimaassa.\nYhtenä aamuna poika pisti viestiä, että tunsinko maanjäristyksen. En tuntenut, vaikka se oli alhaalla kaupungissa pojan mukaan tuntunutkin selvästi. Seuraavana aamuna aamiaispöydässä, tuoli kuitenkin liikahti pepun alla jälkijäristyksestä.\nJylhät ovat maisemat.\nLuonnonmaisemassa ainoa vihreä tähän aikaan vuodesta ovat puut. Kaikki muu on palanut karrelle auringonpaahteesta.\nMummin ja tyttärenpojan lotrausleikkejä tiskialtaassa. Vesi kiehtoo pientä.\nSäilöttyjä oliiveja ex-anopin luona. Itse en ole ollut kuin kerran oliivinkeruussa aikoinaan. Sitten sopivasti tulin raskaaksi, enkä pienten lasten takia enää myöhemminkään päässyt tähän hommaan mukaan. Enkä tästä niin kovasti ollut edes harmissani. Raskasta työtä, ja haiset ja vaatteesi haisevat oliiviöljylle, ja niitä on vaikea edes saada puhtaaksi. Muistan, kuinka ihoani vielä kutitti joka puolelta, koska kärsin myös oliivin kukinnan aikoihin siitepölyallergiasta, aivan kuten kärsin täällä koivun kukinnasta.\nIhana menopelimme, jota tytär suvereenisti ohjaili kaupungin kapeilla kujilla, parkkeerasi pieniin taskuihin ja vei äippää retkille.Yksi valkoisen auton ovista oli eri autosta ja punainen. Sisältä auto oli kuin viime vuosisadalta, eikä se täällä olisi mennyt katsastuksesta ikinä läpi, mutta sehän ei menoa haitannut, rötiskö oli juuri kyllä täysin huollettu.\nAutoilimme vuorenrinnettä ylös pieneen kylään, vanhalle leikkipaikalle, jossa aikoinaan melkein päivittäin kävimme sisareni kanssa lapsinemme leikkimässä. Silloin matkalla alla oli siskon lada. Keinut ja liukumäki edelleen samat, vaikka aikaa kulunut reilut 25 vuotta. Olipa nostalgista vierailla paikalla.\nKävimme myös naapurikylässä, Eloundassa vanhoilla tuulimyllyillä. Siellä, pienessä tavernassa usein söimme kalamarit, perunat ja salaatin siskon ja lapsilaumamme kanssa. Keväisin samoilta paikoilta keräsimme manusoja, pieniä narsisseja.\nTavernakin oli paikallaan.\nParina iltana kun tytär lähti villalle aikaisemmin pientä miestä nukuttamaan, poikani piti tauon työskentelyynsä kaupassa ja lähdimme kävelylle kaupungin kaduille ja satama-alueelle. Hänelle iso ja äipälle pieni olut. Kyllä maistui, vaikka en olutta yleensä kotimaassa juokkaan. Meri tuoksui ihanalle ja liplatteli rantaan aivan pöytämme vieressä.\nYllä ja alla näitä perusnäkymiä Kreikassa.\nUskomattoman kirkas on Välimeri! En ole kovinkaan perillä sen puhtaudesta, mutta näyttää niin kirkasvetiseltä. En ole juurikaan uinut Suomessa Kreikkavuosien jälkeen. Jotenkin minua kammoksuttaa tieto suurista haukikaloista ja muusta, joita en uidessani tummissa vesissä näe.😁 Muistan kyllä yhden uintiretken Kreikassakin siskon ja muksujen kanssa, kun siskonpoika sukelsi takaisin pintaan ja ilmoitti meille, että allamme on valtava mureena. Tuli vauhtia äiteihin!\nUimista rakastavat varmasti ihmettelevät sitäkin, etten kyllä uinut tällä Kreetan reissullakaan kertaakaan. Uiminen ei taida oikein olla minun juttuni.\nKreikan suvun hauva, joka piti minulle seuraa iltaisin.\nKahden viikon alkuun osui myös upea täysikuu! Ja tytär opasti äippää tekniikan saloihin, kun katselimme jollain ihme sovelluksella hänen kännynsä kautta tähtitaivasta. Sovellus piirsi näytölle tähtikartat ja nimesi kaikki tähdet kun puhelinta liikutteli tähdeltä tähdelle. Oman tähtimerkkini, kauriin, oma kuvio osui aivan eteemme, ja katselinkin sitä sitten joka ilta kun se oli tunnistettu. Kun ilta pimenee ja kaskaat alkavat konsertoinnin, jokainen Kreikassa tai Välimeren alueella käynyt tietää, miten samettinen tunnelma siinä on olla. Tuntuu, että tuoksutkin voimistuvat illan tullen. Tuulenvire tuo kanervikkojen ja villiyrttien tuoksut vuorilta, alakaupungilta saattaa kantautua oreganolla maustetun, grillatun lihan tuoksu jne.\nPalaan aiheeseen taas tuonnempana, mukavaa viikonloppua!♥\nHannele Ruusukummusta 10. lokakuuta 2021 klo 9.54\nVarmasti mukavaa olla nyt turistina tuolla, vailla kaikkia velvoitteita, joita vakituiseen siellä asuvilla on (tarkoitan työtä ja muuta sellaista) ja silti tuntea olevansa yksi heistä.\nNiin ja taas löytyi yksi yhteinen piirre meissä...uiminen ei ole minunkaan juttuni..:D Ei sen jälkeen, kun lapsena olin vähällä hukkua.\nMirjam-Matilda 11. lokakuuta 2021 klo 10.42\nKyllä,totutusta eroava arki kävi aikoinaan aika ajoin suomalaiselle raskaaksi.\nMeillä yhteiskunta ns.toimii hiukan järjestelmällisemmin kuin etelän maissa, missä aikataulut ja sopimukset eivät aina välttämättä toteudu.😉\nTälläkin,lyhyellä vierailulla oli mukavaa,kun sai nauttia ihanista maisemista,lämmöstä,herkuista jne,muttei tarvinut kiristellä hampaita erilaisen kulttuurin tuomista harmistuksista juurikaan.\nOi kamala,hukkumisen lähelläpiti-kokemus on varmasti ollut traumaattinen,en yhtään ihmettele,ettei uiminen ole sinunkaan juttusi.Nautitaan me muista asioista.😊\nKiitos Hannele,mukavaa lokakuun jatkoa!♥♥\nPiipeA 11. lokakuuta 2021 klo 17.57\nOi-oi, mikä loma monen sukupolven kesken!Ihastuttavia kuvia kaukana Suomesta!\nMirjam-Matilda 12. lokakuuta 2021 klo 10.35\nOli mukavaa viettää aikaa lasten ja lapsenlapsen kanssa lämpimässä.😊\nAnsku 14. lokakuuta 2021 klo 11.26\nTuollainen perheloma on kyllä parasta mitä kuvitella saattaa! Ei liene yllätys että minä en voisi mitenkään vastustaa noita kirkkaita, upean turkooseja vesiä, vaan polskuttelisin päivät pääksytysten niissä :D Ah, näitä sinun kauniita kuviasi, ja voi tuota pientä kultamurua ❤\nMirjam-Matilda 15. lokakuuta 2021 klo 8.52\nUskon todella,että sinä olisit polskutellut kirkkaissa,turkooseissa vesissä,kirjoitathan paljon blogissasi,kuinka tykkäät uimisesta.😊\nKiireetön oleminen lähiperheen jäsenten kesken,arjen jakaminen aamusta iltaan on mukavaa!\nOli ihanaa kun tytär ja pieni mies ilmestyivät aamuisin sikkurasilmäisinä mummin huoneen ovelle.😊


Kun lähdin Hangosta junalla, näin hakkuulla kypsyneen hirvimiehen tornissa passissa ja hakkuun nurkan takana seisoi kaksi hirvilehmää paikoillaan.\nSaavuin sitten Tampereelle ja kävin ostamassa mustaa makkaraa ja etsin käsiini yhden geokätkön. Niitä ei minulle enää Tammelassa ole turhan monta. Menin Dream Hosteliin yöksi.\nAamulla Onnibusilla Jyväskylään ja sitten pienen odotuksen jälkeen Konneveden vakiovuoroon. Se kierteli paikoissa, joissa en ole ennen ollut. Jyväskylä on minulle tutumpi lähinnä Kalevauva.fi:n kappaleesta: Vitunmoisia mäkiä joka paikassa, Suomen kallein joukkoliikenne, rannalla itsensäpaljastelijoita ja savolaistytöt opiskelevat huuhaa-humanismia.\nEn tiedä huuhaa-humanisteista, mutta Jyvääskylässä on paljon hienoja ja vähemmän hienoja kirkkoja. Muuten se on rakennuskannaltaan aika kalsean betoninen kaupunki. Väliin huomaa kyllä paikka paikoin säästettyjä kauniita vanhoja taloja.\nKunta muuttui Laukaaksi ja bussi kulki Tiituspohjaan, missä aikoinaan olin lumimyrskyssä tienannut itselleni kunnan geokätkökartalle. Tiituspohjan jälkeen oli Vihtavuori ja Tikkakoski, aseteollisuuspaikkakunnat ja Laukaan kirkonkylä. Laukaa on samanlainen kuin Raasepori, että keskustoja on pitkin poikin kunnan aluetta.\nTähtiportti. Sitä varmasti tarvitaan liikkuessa Laukaan kaikkien keskustojen välillä.\nLaukaalla oli myös Peurungan kylpylä ja Tupas Willan perinnekylä. Laukaa on selkeästi kuntien joukossa ylisuoriutuja, kun siellä on paljon kaikkea – nytkin olen jo nähnyt enemmän kuin mitä osaan kertoa mistään Jyvääskylästä ja sen huuhaa-humanisteista ja itsensäpaljastelijoista. Bussi saapui Konnevedelle. En ollut käynyt Konnevedellä viimeksi kuin 1982. Lukuunottamatta pientä kotiseutumuseota keskusta vaikutti geneeriseltä.\nKipin kopin kätköpurkille, minne oli pieni, mutta jyrkkä rinne. Onneksi oli kuivaa ja polut johtivat suoraan purkille, niinpä Konnevesi kätkökunnaksi. Kun aikaa oli, hain toisenkin geokätkön. Kätköntekijä oli jättänyt purkin viereen työkalun, jolla purkin sai alas ja takaisin ylös.\nKonneveden keskustassa oli muistokiviä. Yksi kertoi, että Konnevesi on Hintikoiden alkukoti. Genin mukaan kantaisä ”Matti Hintikka is your great aunt’s sister’s husband’s half sister’s husband’s brother’s wife’s 10th great grandfather.”\nMinun sukuni alkusijoilla ei ole mitään sukuseuran muistokiveä, vaan usein linna tai kartano. Niistä ajoista on tultu merkittävästi alaspäin ja päädytty minuun.\nTuntemattoman taiteilijan teos muistuttaa Tähtiportin replikaattoreiden alusta. Replikaattorit hajoittivat kaiken atomeiksi rakentaakseen osasista lisää replikaattoreita. Osa niistä oli ihmisen näköisiä, mutta pystyivät vastustamaan luoteja ja kaikkia myönteisiä tunteita. Sikäli ne muistuttavat keskustalaisia, jotka myöskin muuttavat kaiken omaksi kuvakseen.\nBussia odotellessani join vielä paikallista Siikakoski-olutta, joka ei hassumpaa ollutkaan.\nKutakuinkin samaa reittiä menin Jyvääskylään. Tällä kertaa bussi pysähtyi Peurungan kylpylässä. Todella suuri laitos ja keskellä ei-mitään. Kun siihen yhdistää vielä Tupas Willan maailman suurimman savusaunan, niin melkoinen turakaiskeidas.\nJyvääskylässä vaihdoin bussiin, joka tiputti minut Muurameen. Muurame merkitsee minulle Muuramen hyllyjä ja sekin on väärin, sillä Muuramen huonekaluilla ei ole enää mitään tekemistä Muuramen kunnan kanssa, mutta 1964 se siirtyi takaisin Lahteen.\nExäni tiesi kertoa Muuramen pluspuista ja kehotti käymään niitä katsomassa. Pluskuusi kasvaa kuitenkin toisella puolen kuntaa. Sen sijaan kätkö oli läheisellä kirkolla. Tien varrella oli kylttejä, jossa kirkkoa mainostettiin nähtävyytenä. Vaikka olen Muuramen ohi kulkenut lukemattomat kerrat, en ollut koskaan pysähtynyt täällä.\nKirkko olikin hieno.\nSe muistutti Viinikan kirkkoa välimerellisine tyyleineen ja oli samalta ajalta, mutta Alvar Aallon työ. Alvar Aallon takia se varmasti olikin nähtävyys. Sen lisäksi harjulta oli hieno näköala.\nMuurame on menestyvä ja kasvava paikkakunta Jyvääskylän imussa. Puhutaankohan sielläkin ärsyttävää murretta ja onkohan rannoilla itsensäpaljastelijoita.\nValitettavasti kirkko oli kiinni ja palasin pysäkille ja Tampereelle Dream Hosteliin. Seuraavaksi päiväksi oli luvattu rankkaa sadetta, joten läksin aikaisin kotiin. Tulisin Tampereelle joka tapauksessa vielä uudelleen tämä vuonna.\nTämä oli myönteisempi matka kuin viimeksi ja mietin, miten kaunis sää vaikutti arviointiini paikkakunnista, mutta oikeasti se ei kyllä vaikuta.\nMuurameen tulen vielä palaamaan geokätköjenkin takia, Konnevedelle ehkä Etelä-Konneveden kansallispuiston takia. Siitäkin suuri osa on naapurikunnan puolella, joten ehkä menen sinne Rautalammin kautta.\nNyt olen saavuttanut sen, mitä lähdin tänä vuonna kotimaan geomatkailussa hakemaan, 35 kuntaa jäljellä, vuoden aikana käyty kaikki maakunnat paitsi Pohjois-Karjala ja Ahvenanmaa. Vielä ei vuosi ole ohi, mutta luulen, että ensi vuonna matkailen suppeammalla alueella.\ntiistai, lokakuu 23, 2018 by Stacy Siivonen


Postinjakajat ja -kuljettajat uhkaavat kahden viikon lakolla marraskuussa, jollei sopua työnantajan kanssa synny | Lapinkansa.fi\nPostinjakajat ja -kuljettajat uhkaavat kahden viikon lakolla marraskuussa, jollei sopua työnantajan kanssa synny\nTyönantajaa edustavan Paltan toimitusjohtaja Tuomas Aarto sanoo Paltan etsivän ratkaisua, joka ottaa huomioon alan murroksen. "Paperipostin määrä vähenee Suomessa nopeammin kuin missään muualla Euroopassa".\nPosti- ja logistiikka-alan unioni uhkaa kahden viikon lakolla marraskuussa.\nPosti- ja logistiikka-alan unioni PAU aloittaa kahden viikon lakon Postissa marraskuussa, mikäli työnantajan kanssa ei päästä sopuun. Lakko uhkaa postin jakelua, käsittelyä ja kuljetusta. PAUlla ja työnantajapuolella on erimielisyyksiä muun muassa pakettilajittelijoiden tilanteesta.\nLakon on määrä alkaa maanantaina 11. marraskuuta klo 6 ja se päättyisi sunnuntaina 24. marraskuuta puolen yön aikaan. Lakko koskee noin yhdeksää tuhatta työntekijää.\nPalvelualojen työnantajaliitto Palta ja Posti ovat ilmoittaneet Viestinvälitys- ja logistiikka-alan työehtosopimusneuvotteluissa, että ne korvaavat nykyisen työehtosopimuksen määräykset. Nykyiset määräykset korvattaisiin Medialiiton ja Teollisuusliiton jakelua koskevaa työehtosopimusta vastaavilla määräyksillä.\n– Käytännössä tämä tarkoittaa matalapalkkaisten työntekijöiden palkkojen ja muiden työehtojen romuttamista, toteaa PAU:n puheenjohtaja Heidi Nieminen tiedotteessa.\nPalta sai lakkoilmoituksen julkisuuden kautta\nTyönantajapuolta edustavan Paltan toimitusjohtaja Tuomas Aarto sanoi Paltan sivuilla, että Palta ei ole saanut työriitalain edellyttämiä virallisia lakkoilmoituksia.\n– Lakko ei ole oikea tapa löytää ratkaisua tilanteeseen, vaan asioista pitäisi pystyä sopimaan neuvotteluteitse.\nAarton mukaan on surullista, että PAU antaa lakkoilmoitukset työnantajalle julkisuuden kautta samana päivänä, kun neuvotteluosapuolet ovat menossa vapaaehtoiseen sovitteluun. Neuvotteluita jatketaan tiistaina valtakunnansovittelijan luona.\n"Pienemmät palkat jo valmiiksi matalapalkkaisille"\nTeollisuusliiton jakelua koskevassa työehtosopimuksessa tuntipalkat ovat 8,90–10,26 euroa ja yötyötunnin korvaus on 0,8 euroa. Nykyisessä työehtosopimuksessa tuntipalkat ovat 11,34–14,41 euroa ja yötyölisä 3,4–4,3 euroa tunnissa.\nPAU:n Niemisen mukaan työehtosopimuksen muuttaminen tarkoittaisi jo valmiiksi matalapalkkaisissa, fyysisesti raskaissa töissä oleville postilaisille pienempiä palkkoja, pidempää työaikaa ja arkea vaikeuttavia työaikamalleja.\nAarton mukaan työnantajapuoli etsii neuvotteluissa ratkaisua, joka ottaa huomioon alan murroksen ja nykyisen kilpailutilanteen. Lisäksi työnantaja haluaa varmistaa, että postilaisille riittää myös tulevaisuudessa töitä.\n– Paperipostin määrä vähenee Suomessa nopeammin kuin missään muualla Euroopassa: vuodessa sadasta kirjeestä 14 poistuu. Tätä muutosta ei voi pysäyttää.\nPakettilajittelijat tytäryhtiön työntekijöiksi\nPosti ilmoitti elokuun lopussa siirtävänsä pakettilajittelijat Postin 100-prosenttisesti omistamaan tytäryhtiöön Posti Palveluihin, joka on järjestäytynyt Medialiittoon eli toiseen työnantajaliittoon kuin emoyhtiönsä.\nNiemisen mukaan työnantajan järjestäytymisen perusteella käyttöön halutaan saada alan yleissitovaa työehtosopimusta selvästi halvemmat palkka- ja työehdot.\n– Myös viestinvälitys- ja logistiikka-alan työehtosopimuksen piiriin kuuluvien toimihenkilöiden työehdot heikkenevät, jos työehtosopimus vaihtuu.\nNiemisen mukaan pakettilajittelijoille ja sen liiketoiminnan toimihenkilöille halutaan halvemmat työehdot liikkeenluovutuksen kautta ja muille postilaisille ollaan tekemässä sama työehtosopimusneuvotteluissa.\nPaltan Aarron mukaan PAU on haluton neuvottelemaan alan ongelmien ratkaisemisesta.\n– Se haluaa käytännössä jatkaa vanhaa sopimusta alan murroksesta välittämättä. Pidän tätä erittäin valitettavana, Aarto sanoo tiedotteessa.\nPAU on pyytänyt SAK:n muilta ammattiliitoilta tukea\n– Myös kahden vuoden jälkeen pitäisi postilaisten pystyä palkallaan elämään, joten esitettyjä siirtymäaikaratkaisuja ei ole mahdollista hyväksyä, Nieminen perustelee.\nPAU on pyytänyt Suomen ammattiliittojen keskusjärjestön SAK:n muilta ammattiliitoilta tukea taistelussa työehtojen heikennyksiä vastaan. Kuljetusliitoilla on jo pitkään ollut voimassa keskinäinen yhteistyösopimus liittojen keskinäisestä tuesta. Viimeksi vuonna 2015 muiden kuljetusliittojen tukitoimet saivat Postin luopumaan rajuista työehtoheikennyksistä.\nPaltan ja PAUn välisten neuvotteluiden piirissä on noin 10 000 työntekijää, joista suurin osa on postinjakelussa.


Parhaat käytännöt COVID-19:sta vastaan | Phorest Finland\nMikä uusi COVID-19 koronavirus on?\nMitä vaikutuksia COVID-19:llä voi olla salonkeihin?\nHenkilöstön hallinta COVID-19 aikana\nAsiakashallinta COVID-19 aikana\nLiikkeenjohto COVID-19 aikana\nRaportit, joita sinun tulisi seurata\nHius- ja kauneusala on täysin ihmisten varassa lepäävä toimiala, joka luottaa siihen, että yksittäiset asiakkaat käyvät fyysisesti liikkeessä säännöllisin väliajoin. Siksi ammattilaisten on varauduttava kaikkiin mahdollisiin erikoistilanteisiin ja laadittava suunnitelma COVID-19:sta mahdollisista seurauksista.\nPhorest Finland tarjoaa seuraavan tietopaketin tavoitteena tuoda tietoisuutta hius- ja kauneusalan ammattilaisille, jotka etsivät neuvoja ja inspiraatiota suunnitelman luomiseksi yritykselleen.\nOn kuitenkin suositeltavaa, että otat yhteyttä pätevään ammattilaiseen alla esitellyistä yksityiskohdista.\nKoronavirukset ovat suuri joukko viruksia, jotka aiheuttavat ihmisten ja eläinten hengityselinsairauksia. Uusimmasta koronaviruksesta (COVID-19) raportoitiin ensimmäisen kerran joulukuussa 2019 Wuhan Cityssä, Kiinassa.\nOireet: kuume, yskä, lihassärky, hengenahdistus ja hengitysvaikeudet. Vakavissa tapauksissa infektio voi aiheuttaa keuhkokuumeen, vakavan akuutin hengitysoireyhtymän tai munuaisten vajaatoiminnan.\nLisätietoja oireista löytyy täältä\nSuositukset ennaltaehkäisyyn: Säännöllinen käsien pesu, suun ja nenän peittäminen yskimisen ja aivastuksen yhteydessä, vältä koskettamasta silmiäsi, nenääsi ja suutasi pesemättömillä käsillä. Vältä lähikontaktia henkilöiden kanssa, joilla on hengitysteiden sairauden oireita, kuten yskää ja aivastelua.\nLisätietoja ehkäisykeinoista löytyy täältä\nMitä vaikutuksia COVID-19:sta voi olla salonkeihin?\nViime viikkoina on syntynyt paljon spekulointia ja keskustelua siitä, mitä vaikutuksia COVID-19-sta voi olla yksilö- ja yhteiskuntatasoilla. Hius- ja kauneusalan yrittäjät ovat myös kiinnostuneita siitä, mihin toimenpiteisiin tulisi ryhtyä henkilöstön, asiakkaiden ja itsensä suojelemiseksi viruksen aiheuttamilta vaikutuksilta.\nEi ole ‘100% ennaltaehkäisevää’ strategiaa. On kuitenkin olemassa hyviä käytäntöjä, jotka voidaan ottaa käyttöön kaikkien kampaamoon tai hoitolaan astuvien henkilöiden terveyden ja hyvinvoinnin turvaamiseksi. On myös toimintasuunnitelmia, joita voidaan hyödyntää COVID-19:sta aiheuttamien liiketoiminnallisten vaikutusten ennalta-ehkäisemiseksi.\nSuosittelemme myös, että salonkien omistajat ja tiimin jäsenet työskentelevät avoimesti yhdessä, jotta voimme kehittää toimintatapoja terveyden ja liiketoiminnan parantamiseksi.\nHenkilöstön terveys ja hyvinvointi on tällä hetkellä tärkeä keskustelun aihe.\nKokosimme alapuolelle luettelon huomioista ja toimista, jotka salonkien omistajien tulisi ottaa huomioon tiimi- ja henkilöstöjohtamisessa. Ensisijaisena tavoitteena tulisi olla COVID-19-ohjeiden laatiminen ja saada henkilöstö noudattamaan niitä.\nOle avoin ja rehellinen sen suhteen, miten kehität ja välität näitä ohjeita tiimillesi. On myös erittäin suositeltavaa, että toimitat nämä asiakirjat kirjallisesti jokaiselle henkilöstön jäsenelle ja jätät ne näkyville esimerkiksi taukohuoneeseen. Alapuolelta voit ladata viestintäpaketin, joka auttaa sinua kommunikoimaan eri sidosryhmiesi kanssa.\nLataa viestintäpaketti tästä\nKehitä henkilöstön sairauspoissaolokäytäntöjä ottaen huomioon COVID-19. Varmista, että käytännöt sisältävät ainakin seuraavat määritteet:\nTarjoa kaikille tiimisi jäsenille riittävä koulutus tartuntojen ehkäisemiseksi (tarkat tiedot ehkäisykeinoista löytyvät täältä).\nTarjoa kaikille tiimin jäsenille riittävä koulutus COVID-19-oireiden tunnistamiseksi (tarkat tiedot oireista löytyvät täältä).\nVarmista, että sairauslomakäytäntösi ovat joustavia ja yhdenmukaisia viranomaisten ohjeiden kanssa ja että työntekijät ovat tietoisia yrityksesi menettelytavoista.\nKannusta sairaita työntekijöitä pysymään kotona.\nKerro tiimillesi jo etukäteen, että kaikki, joilla on oireita lähetetään välittömästi kotiin.\nOle ymmärtäväinen työntekijöitä kohtaan, jotka joutuvat jäämään kotiin, kun heidän perheenjäsen on sairas. Olosuhteisiin nähden sinulla voi olla ehkä tavallista joustavammat menettelytavat.\nLaadi henkilöstölle matkustusohjeet, kuten ilmoittaminen esimiehelle matkaa suunniteltaessa ja terveysarvioiden tarjoaminen paluun yhteydessä.\nTarkista nykyiset menettelytapasi varmistaaksesi, että ne ovat yhdenmukaisia yleisten suositusten sekä voimassa olevien työpaikkalakien kanssa.\nToimi itse esimerkkinä. Kaikkien omistajien tulee myös noudattaa yllä mainittuja toimia ja käytäntöjä.\nSalongin omistajan / vastuuhenkilön terveysohjeet\nLuo varasuunnitelma tilanteelle, jossa sinä tai joku toinen vastuuhenkilö on karanteenissa 14 vuorokautta.\nMyös kampaamosi tai kauneushoitolaasi tulevien asiakkaiden terveys ja hyvinvointi on tällä hetkellä tärkeä keskustelun aihe.\nKokosimme alapuolelle luettelon huomioista ja toimista, jotka salonkien tulee ottaa huomioon asiakashallinnan ja viestinnän suhteen.\nEnsisijaisena tavoitteena tulisi olla ohjeiden laatiminen tiimillesi siitä, miten olla vuorovaikutuksessa mahdollisesti tartunnan saaneiden asiakkaiden kanssa. Toinen tärkeä tavoite on luoda yhtenäinen linja asiakkaiden kysymyksiin / huolenaiheisiin yrityksen menettelytavoista tänä aikana.\nOle rehellinen ja avoin kommunikoidessasi asiakkaiden kanssa COVID-19 suhteen. On myös erittäin suositeltavaa, että sinulla on nämä ohjeet kirjallisesti saatavilla, jos asiakas vaatii lisätietoja. Voit ladata alapuolelta viestintäpaketin, joka auttaa sinua kommunikoimaan asiakkaiden kanssa.\nPyydä asiakkaita siirtämään varaustaan jo etukäteen, jos he tuntevat itsensä sairaaksi (voit tehdä tämän lisäämällä ohjeen verkkosivustollesi tai lisäämällä sen muistutusviestiin, jonka asiakkaat saavat).\nAseta käsipaperia ympäri salonkia ja osta liikkeeseen roskakoreja, joiden kanteen ei tarvitse koskea.\nKouluta tiimisi huolellisesti ja desinfioi usein kosketettuja pintoja mahdollisimman paljon.\nTyöskentele tiimisi kanssa kehittääksesi yhtenäisiä vastauksia asiakkaiden kysymyksiin kuten, mitä varotoimenpiteitä salonkisi noudattaa asiakkaiden turvallisuuden suhteen tai mitä sanoa asiakkaalle, joka on huolissaan lähellä olevan asiakkaan terveydestä.\nLisätoimenpiteiden käyttöönotto sen varmistamiseksi, että asiakkaat ja työntekijät ovat ja pysyvät terveinä, on todennäköistä se mitä olet selvittänyt ensimmäisenä. On myös täysin ymmärrettävää, että olet huolissasi liiketoimintasi tulevaisuudesta.\nÄlä ota kaikkia ajatuksia, vastuita ja suunnittelua itsellesi. Tiimisi, kollegasi ja perheesi ovat auttamassa sinua. Jos tuntuu, että murskaannut tämän kaiken paineen alle, älä pelkää ottaa heihin yhteyttä. He voivat auttaa sinua selviytymään odottamattomasta.\nVaikka emme voi ennustaa, mitä tapahtuu tulevina viikkoina ja kuukausina, tee yhdessä tiimisi kanssa suunnitelma, kuinka kampaamo tai kauneushoitolasi käsittelee tästä erikoistilanteesta aiheutuvia haasteita.\nAloita suunnittelu kahdella tavalla:\nMitä sinun pitää tehdä heti\nMitä sinun pitää tehdä pahimmassa tilanteessa\nKun kommunikoit asiakkaiden kanssa, joko liikkeessä tai markkinoinnin välityksellä, ota lämmin ja positiivinen sävy. Se, mitä uutisissa kerrotaan, on jo tarpeeksi pelottavaa. Sinun ei tarvitse lisätä asiakkaiden päivittäiseen elämään enää negatiivisuutta. Tämä koskee sähköposteja, tekstiviestejä ja sosiaalista mediaa.\nLähetä rauhoittava viesti asiakkaille\nKirjoita asiakkaiden rauhoittamiseen tarkoitettu sähköpostiviesti. Selitä miten yrityksesi ryhtyy tarvittaviin toimiin, jotta salonkiisi olisi turvallista tulla. Vaikka jotkut yritykset pyrkivät mahdollisimman pitkään välttää kyseisen tiedotteen lähettämistä, on parasta, että viesti on jo valmiina, jos varausten määrä lähtee laskuun, ja asiakkaat on vakuutettava nopeasti.\nVaraa vakioasiakkaille uusia aikoja\nPhorest-järjestelmässä on ominaisuus nimeltään Client ReConnect. Tämä työkalu tuntee asiakkaidesi normaalin varausmallin ja se muistuttaa asiakasta varaamaan uuden ajan, kun on sen aika. Client ReConnect on nopea ja tehokas tapa pitää varauskalenteri täynnä ja saada asiakkaat palaamaan liikkeeseen yhä uudestaan. Jos sinulla on Phorest käytössä, löydät Client ReConnect -ominaisuuden järjestelmän markkinointityökaluista.\nAsiakkaiden säilyttäminen on elintärkeää, mutta meidän on myös varmistettava, että uudet asiakkaat löytävät salonkisi. Lisää online-näkyvyyttä käynnistämällä word of mouth -kampanja ja saa asiakkaat tarkistamaan salonkisi arvosteluja Googlesta ja Facebookista. Boostaa eniten Google-arvosteluja, koska mitä enemmän niitä on, sitä korkeammalle yrityksesi sijoittuu hakutuloksissa.\nTämänkin työkalun löydät Phorestin markkinointityökaluista. Aloita jo tänään saamaan viiden tähden online-arvosteluja. Tutustu tästä, miten työkalu toimii.\nNosta asiakkaiden keskimääräistä kulutusta\nPyri nostamaan asiakkaidesi keskimääräisiä kulutusta siltä varalta, että varausten määrä alkaa laskemaan. Pidä silmällä tätä tilastoa ja aseta tavoite tiimisi kanssa. Auta heitä myymään palveluita ja tuotteita.\nOpettele käyttämään uusia työkaluja\nPhorestin käyttäjillä on paljon markkinointi- ja hallintatyökaluja käytössään, joiden avulla he voivat saada uusia varauksia, lisätä tuloja ja hallita tiimiään. Suosittelemme, että opettelet käyttämään järjestelmän kaikki ominaisuuksia. Jos tarvitset lisäkoulutusta, niin ota yhteyttä meidän tukitiimiin.\nTiimisi kouluttaminen etukäteen voi olla erittäin hyödyllistä, jos osa työntekijöistä on pois salongista pidempään. Tietävätkö kaikki, miten tehdä nettiajanvarausjärjestelmällä muutoksia asiakkaiden varauksiin? Kuinka lisätä kanta-asiakaspisteitä asiakkaan tilille? Nyt on aika saada tiimisi vauhtiin!\nSeuraa tarkkaan taloudellisia raportteja – etenkin kannattavuutta, varastotasoja, velallisien ja velkojien saldoja. Phorestin asiakkaat löytävät nämä tiedot järjestelmästä menemällä Hallinta -> Raportit.\nVarmista, että pidät nämä osa-alueet mielessä:\nMitä vaikutuksia myynnin ja varausten vähenemisellä on yrityksellesi?\nMitä vaikutuksia pudotuksella olisi kassavirran ennustamiseen ja kykyyn maksaa henkilöstölle, toimittajille jne.?\nMitä kustannuksia tai välttämättömiä kuluja voitaisiin vähentää yleiskustannusten pienentämiseksi?\nEt voi olla kaikkialla samaan aikaan. On suositeltavaa, että annat eri toimipisteiden vastuuhenkilöille valtuudet ryhtyä tarvittaviin toimiin, jos tarve tämän vaatii. Katso luetteloa mahdollisista skenaarioista ja päätä, minkälaiset valtuudet voit antaa heille päätöksentekoon.\nJos tiimin jäsenellä on merkkejä sairaudesta.\nJos asiakas osoittaa sairauden merkkejä.\nJos asiakas valittaa toisesta henkilöstä, jolla on merkkejä sairaudesta.\nLuo etukäteen ”hiljaisen päivän aikataulu”\nLuo aikataulu, jossa otetaan huomioon hiljaisten päivien mahdollisuudet.\nTämä tarkoittaa, että henkilöstö tekee vähemmän tunteja, joten älä tee heille virallista aikataulua. Sen sijaan keskustele tästä avoimesti ja aseta odotukset siitä, mitä voi olla tarpeen tehdä hiljaisena päivänä.\nPhorestin käyttäjät voivat pitää tiimin ajan tasalla aikataulujen muutoksista käyttämällä Phorest-Go applikaatiota. Varmista, että kaikki tiimin jäsenet ovat ladanneet ja asentaneet sen puhelimiinsa.\nLaadi ennaltaehkäiseviä ohjeita sulkemisen varalta\nToivomme, että et joudu tähän tilanteeseen. On kuitenkin parempi olla valmistautunut, joten tässä ideoita pohdittavaksi.\nTunnista etätyössä suoritettavat työtehtävät ja velvollisuudet. Phorest-Go applikaation avulla salonkien omistajilla on pääsy kattaviin raporttityökaluihin, jotka auttavat heitä tekemään kriittisiä päätöksiä kotona.\nOnko sinulla mahdollisuus myydä tuotteita verkossa? Jos ei, nyt on aika tutkia asiaa.\nSinun tulisi miettiä kommunikointia tärkeimpien sidosryhmien kanssa valmiussuunnitelmassasi. Jos sinulla on pankkilaina tai maksat vuokraa, avaa näiden tahojen kanssa keskustelu siitä, mikä on pahimmassa tapauksessa paras mahdollinen strategia.\nNäistä asioita keskustelu ei ehkä ole nautinnollista, mutta on parempi, että keskustelemme siitä jo nyt eikä myöhemmin.\nKokosimme alapuolelle luettelon raporteista, joita sinun tulisi tarkastella ja analysoida säännöllisin väliajoin.\nKPI-raportit eli key performance indicators\n‘Asiakkaiden määrä per tunti’ ja ‘Asiakkaan keskimääräinen kulutus’ ovat hyviä esimerkkejä salonkisi tärkeimmistä raporteista. Seuraa näitä, jotta saat tarkan kuvan siitä, miten kampaamo tai hoitolasi menestyy.\nAsiakkaiden säilyttämiprosentti on elintärkeä numero. Muista tarkistaa tämä raportti viikoittain ja jos huomaat numeroiden alkavan laskea, ota tiimisi kanssa lisätoimenpiteet käyttöön saadaksesi asiakkaat varaamaan aikoja.\nPhorestin ‘Lisäraportit’ -kohdasta löytyvä ‘Parhaat asiakkaat -raportti’ antaa sinulle luettelon parhaimmista asiakkaistasi. Pidä tämä luettelo mielessä, jos varauksesi alkavat vähentyä.\nTämä raportti näyttää kuinka monen tunnin edestä työntekijöillä on ollut varauksia verrattuna vuorolistoihin merkittyihin työtunteihin (käyttöaste). Pidä tämä raportti mielessä, kun teet vuorolistoja hiljaisille päiville.\nTänä epävarmana aikana suosittelemme, että kannustat henkilöstöä varaamaan asiakkaille uuden ajan ennen kuin he lähtevät pois salongista. Phorestista löydät raportin, joka kertoo kaikki varatut ajat ja tiedot siitä, kuka ne varasi. Voit käyttää raporttia seuraamaan henkilöstön suoriutumista ja palkitsemaan niitä, jotka pääsevät tavoitteisiinsa.\nPeruutukset ja peruuttamattomat ajat\nPidä silmällä näitä kahta osa-aluetta ja varmista, että nämä eivät lähde nousuun. Peruutuksien ja peruuttamattomien aikojen estämiseksi suosittelemme, että lähetät kaikille tekstiviestimuistutusten, jotka tekevät varauksen.\nLataa joka kuukausi asiakkaiden syntymäpäiväraportti ja palkitse ne asiakkaat, joilla on syntymäpäivä. Voit jopa tehdä +1-kampanjan saadaksesi enemmän asiakkaita varaamaan aikoja.\nTiedämme, että sinulla on paljon tehtävää ja on vaikea päättää mistä aloittaa. Suosittelemme, että jaat tämän artikkelin tiimisi kanssa ja pidät heidän kanssaan tunnin kestävän tapaamisen käyden läpi kaikki artikkelissa mainitut asiat. Mieti myös voitko delegoida joitain tehtäviä tiimillesi ja näin helpottaa taakkaasi.\nJa älä unohda: olemme pilvipohjainen yritys, jolla on kuukausien ajaksi ilmaista opetusmateriaalia verkossa. Voimme auttaa!\nYhdessä pystymme välttymään myrskyltä ja saamaan sinut takaisin sen pariin, mitä teet parhaiten: saada ihmiset näyttämään ja tuntemaan itsensä upeilta!\nArtikkelin on kirjoittanut Phorest Salon Softwaren -tiimi. Me emme ole terveydenhuollon tai talouden asiantuntijoita. Phorest suosittelee, että jos tarvitset tarkempia ohjeita edellä mainituista asioista, ole yhteydessä suoraan kyseisen alan ammattilaiseen.\nSuosittelemme seuraamaan Terveyden ja hyvinvoinnin laitoksen verkkosivustoa, jotta pysyt ajan tasalla viimeisimmistä tiedoista.


Kansainväliseen cleantech-kilpailuun etsitään Suomen parhaita kasvuyrityksiä - ePressi\nKansainväliseen cleantech-kilpailuun etsitään Suomen parhaita kasvuyrityksiä\nSuomalaiset yritykset kohtaavat kovatasoisessa kilpailussa maailman lupaavimmat cleantech-yritykset\nCleantech Finland etsii kovatasoiseen Global Cleantech Later Stage Award -kilpailuun kymmenen lupaavinta suomalaista puhtaan teknologian kasvuyritystä. Suomalaiset yritykset kilpailuun valitsee tuomaristo, johon kuuluvat Elinkeinoelämän keskusliiton kestävien liiketoimintojen johtaja Sari Siitonen, Cleantech Investin rahoitusjohtaja Tarja Teppo, Cleantech Finlandin ohjelmajohtaja Jussi Vanhanen ja Tekesin ohjelmapäällikkö Jyri Arponen. Tuomariston sihteerinä toimii Nordic Innovation Acceleratorin (NIA) toimitusjohtaja Nina Harjula.\n”Suomeen on kehittynyt aivan huikea cleantech segmentti, jolla on mahtavat mahdollisuudet kansainvälistymiseen. Later stage tarjoaa kansainvälistä näkyvyyttä, varsinkin sijoittajien suuntaan”, kertoo Jussi Vanhanen Cleantech Finlandista.\nKansainvälisten pääomasijoittajien tarkoin seuraaman kilpailun järjestää eturivin cleantech-klustereiden yhdistys Global Cleantech Cluster Association (GCCA), joka seuloo vaiheittain kymmenen eri cleantech-kategorian voittajayritykset eurooppalaisten, amerikkalaisten ja aasialaisten yrityksen joukosta. Kilpailun kategoriat ovat vuonna 2016 seuraavat:\nBioenergia ja -materiaalit\nCleanweb ja vastuulliset it-ratkaisut\nRuoka ja kaupunki maanviljely\nEnergiatehokkuus ja valaistus\nEnergiavarastot ja älykkäät sähköverkot\nGCCA:n perustajajäseniin kuuluva toimitusjohtaja Nina Harjula NIA:sta korostaa, että globaali kilpailu tarjoaa suomalaisyrityksille loistavan ponnahduslaudan verkottua kansainvälisten partnereiden ja pääomasijoittajien kanssa.\n”Suomalaiset ehdokasyritykset pääsevät mittamaan yrityksensä arvonmuodostusta ja kasvupotentiaalia markkinoiden ja toimialan kehitykseen. Etenkin pääomasijoittajat seuraavat kilpailua hyvinkin tarkkaan, joten kansainvälistä kasvua hakevien yritysten kannattaa siihen ehdottomasti hakea. Suomalaiset yritykset ovat menestyneet kilpailussa varsin hyvin, joten odotamme innolla yritysten hakemuksia”, toteaa Nina Harjula.\nFinaaliin valitaan useiden tuhansien yritysten joukosta 30 finalistiyritystä, jotka kansainväliset pääomasijoittajat arvioivat KeyStone Compact Assesment -menetelmällä. Kymmenessä kategoriassa nimitettävät voittajat julkistetaan Yhdysvalloissa Little Rockissa 11. joulukuuta 2016.\nKilpailun kansainväliset verkkosivut löytyvät osoitteesta: http://www.globalcleantech.org/\nSuomalaiset yritykset voivat osallistua kilpailuun osoitteesta: https://www.nordicinnovationaccelerator.com/en/challenge/open-call-for-finnish-companies-for-the-later-stage-awards\nCleantech Finland, Finpro\nOhjelmajohtaja Jussi Vanhanen\n050 468 3868


JYX - Opettajan ennakko-odotusten vastainen oppilaan vastaus : kysymys-vastaus-palaute -ketjut ensimmäisen luokan äidinkielen tunneilla\nOpettajan ennakko-odotusten vastainen oppilaan vastaus : kysymys-vastaus-palaute -ketjut ensimmäisen luokan äidinkielen tunneilla\nLaiho, Saara |\nTässä tutkimuksessa tarkasteltiin opettajan ja oppilaan välisiä kysymys-vastaus-palaute -ketjuja eli IRF-ketjuja ensimmäisen luokan äidinkielen oppitunneilla. Tutkimuksessa tarkastelun kohteena oli erityisesti IRF-ketjun kolmas osa, opettajan palaute. Tutkimuksen tavoitteena oli selvittää, millaista palautetta luokanopettajat antavat suullisesti, kun oppilaan antama vastaus ei vastaa opettajan ennakko-odotusta. Tutkimus on osa laajempaa Jyväskylän yliopiston stressi ja vuorovaikutus luokassa (TESSI) -seurantatutkimusta. Tutkimus toteutettiin laadullisena tapaustutkimuksena. Aineisto koostui 44 opettajan äidinkielen oppitunnin videotallenteista. Videotallenteet litteroitiin ja analysoitiin teoriaohjaavan sisällönanalyysin avulla luokittelemalla aineisto. Tämän tutkimuksen tulokset osoittivat, että yleisin opettajan palautetapa oli keskusteluketjun päättävä, kun oppilaan vastaus ei vastannut opettajan ennakko-odotuksia. Tulos oli samanlainen riippumatta siitä, oliko opettaja aloittanut keskusteluketjun suljetulla tai avoimella kysymyksellä. Aiempien tutkimustulosten varjolla, tämän tutkimuksen merkittävä löydös oli palautetapa, joissa opettaja ei antanut mitään palautetta oppilaalle, kun vastaus ei vastannut opettajan ennakko-odotuksia. Tutkimuksen tulokset viittasivat vahvasti siihen, etteivät opettajat lähde työstämään suullisessa palautteessa tarkemmin oppilaan vastausta, joka on opettajan ennakko-odotusten vastainen. Tämän tutkimuksen taustalla on tarve saavuttaa tietoa opettajien antamasta suullisesta palautteesta ja näin kehittää opettajien kykyjä dialogisen opetuksen toteuttamiseksi. ...\nkysymys-vastaus-palaute -ketju (IRF-ketju) vuorovaikutus opettajat palaute oppilaat luokanopettajat dialogisuus oppitunnit äidinkieli


marraskuu 5, 2012, 18:00 0 0 LINKKI\nTossa oleskelutilan rakentamisessa autotalliinkin tarttee olla espanjalaisen arkkitehdin ja lakimiehenkin mukaan tarkkana, miten sen toteuttaa: Jos sinne rakentaa väliseiniä yms. se täytyy lainhuudattaa lisähuoneeksi ja se maksaa kolmisen tuhatta euroa koko prosessi. Jos sellaisen menee rakentamaan ilman lainhuudatusta, niin se iskee takaisin myyntivaiheessa: Ei voi myydä ennenkuin todellinen huoneiden määrä vastaa kirjoissa ja kansissa olevaa.\nJos kyseessä olisi taloyhtiö, jokaisen yhtiön osakkaan pitäisi sellainen (lainhuudatettava) lisärakentaminen myös hyväksyä. (Koska hehän yhtiön kautta omistaisivat siitä osan) Jos ei hyväksy, niin ei saa rakentaa. Mutta onneks erillisissä taloissa ei ole taloyhtöitä, vaikka ovatkin vieri viereen rakennettuja, joten saa huseerata ihan omassa rauhassa, lain rajoissa tietenkin. 🙂


On se vaan niin hyvää… – irman kuvia\nHorsmakiitäjän toukka 20.8.08\nKategoriassa hyönteiset, perhostoukatAvainsanat: horsmakiitäjä, horsmakiitäjän toukka, hyönteiset, musta toukka, musta toukka horsmalla, perhostoukka, toukkaTekijä irma5 kommenttia\n5 kommenttia artikkeliin ”On se vaan niin hyvää…”\n..rajun näköinen tyyppi. Keskiviikon jälkeen tänne on taas ilmestynyt komeita kuvia. Tuo harmaa maisema tuossa aikaisemmin jäi komeasti mieleeni!\nHurja epeli, tuota en haluaisi nähdä unissani!\nHurjan ulkonäön tarkoitus toukalla on estää joutuminen jonkun toisen ateriaksi. Mielenkiintoista, miten eri tavoin toukat senkin asian hoitavat, piikeillä, karvoilla, väreillä, pelottavalla ”naamataululla” jne. Siinäpä lakupötkö horsmanlehteä mutustellessaan unelmoi ensi kesästä ja lentämisestä…\nLuulisi aivan, että tuo kaveri on joutunut grilliin ja kärventynyt karsinogeenejä täyteen, hah!\nKaverihan yrittää vaan olla mahdollisimman syömäkelvottoman näköinen. On varmaan itse ihan tyytyväinen ulkonäköönsä.\nViikon seitti →


Nordlund eli tavanomaisen nuoruuden Saksassa ja oli kiinnostunut fysiikan opiskelemisesta. Hän alkoi kuitenkin epäillä tavanomaisen elämän kestävyyttä ja mielekkyyttä ja päätti kokeilla elämää omavaraistaloudessa. Nordlund ei omien sanojensa mukaan erottanut kuusta männystä, kun aloitti hankkeensa, mutta ryhtyi opiskelemaan kirjojen ja omien kokeilujen kautta tavaroiden valmistamista ja ravinnon hankkimista. Lopulta hän pystyi elämään Pohjois-Karjalan Valtimolla useiden vuosien ajan (1992–2004) täysin omavaraisesti. Nykyään hän elää perustamansa perheen kanssa, edelleen lähes omavaraisesti.\nNoudettu kohteesta ”https://fi.wikipedia.org/w/index.php?title=Lasse_Nordlund&oldid=18463557”


Puhelinhakkerointi Buetoothin kautta - Tornio ja Haaparanta - Suomi24 Keskustelut\nPuhelinhakkerointi Buetoothin kautta\nMikähän tämä torniolaisille syötettävä "keksin hauskoja p****ja somehaasteita joidenkin ihmisten naapurin kiusaksi toteutettavaksi samalla kun vakoilemme hänen ja naapureiden puhelimia naapureiden Bluetoothilla" on? Ilmeisesti näiden Bluetooth-vakoilijoiden puhelimia sitten vakoillaan kauempaa kuin 10 metrin etäisyydeltä joillain muilla ohjelmilla vai olenko ihan pihalla koko touhusta ja loppujen naapureiden Bluetooth-sekoilusta? Liittyykö aiheeseen vielä joidenkin naapureiden tietokone/tietokoneitakin?\nAlkaa kuulkaa vaikuttaa vähän vakavalta tämä puhelinhakkerointi ja ihmisten yksityisyyden suojan loukkaaminen.\nEdelleen suosittelen ihmisiä olemaan yhteydessä Tornion poliisiin asiasta.\nAsiaan ajoittaista vaivaa näkeville suosittelen lopettamaan ne lääkitykset lääkärin kanssa yhteistyössä, jotka aiheuttavat tarvetta toteuttaa sellaista käytöstä itselle tuntematonta ihmistä kohtaan. Varmasti kuka tahansa ymmärtää, ettei sellaisen käyttäytymismallin toteuttaminen ole normaalia. Suomeksi sanottuna, etsikää ihan oma elämä ja ilmoittakaa tietonne poliisille. Jonkinlainen palvelus itseä ja tervettä elämää kohti.\nBluutoot hakkerointi on kivaa, mulla on oikein erikoisohjelmat sitä varten. Suojaan kyllä itse kännyni kolminkertaisella foliolla, että minua ei päästä vakoilemaan.\nMuista suojata myös omasi että lemmikkisi pää sillä foliolla: https://assets.partyking.org/img/products/1300/foliehatt-for-katt-1.jpg\nOletteko pohtineet, mistä saatte noita linkkejä? Oikeasti tekisi mieli kiskaista koko touhu vessanpöntöstä.


Poliittinen vastuu - Uuninpankkopoika Saku Timonen\nKansanedustajat ja ministerit puhuvat mielellään poliittisen vastuun kantamisesta. Sehän tarkoittaa sitä, että äänestäjät vetävät heidän toiminnastaan johtopäätökset ja jättävät äänestämättä heitä. Se tarkoittaa myös sitä, että konkretisoituessaan poliittinen vastuu on vain näpäytys itsetunnolle. Kerran veronmaksajien vetämään rekeen istahtanut istuu siinä edelleen.\nNäihin etuuksiin ei kuulemma voi puuttua, koska ne ovat saavutettuja etuja. Kukaan ei ole huolissaan näiden työttömien sohvallalojujien syrjäytymisestä. Kun tavallinen kansalainen jää työttömäksi, niin hän saa ensin ansiosidonnaista päivärahaa määräajan, mikäli kuuluu ammattiliittoon tai työttömyyskassaan. Sen jälkeen hän putoaa peruspäivärahalle ja myöhemmin työmarkkinatuelle. Lisäksi työtön saa jatkuvasti kuulla ihan eduskunnasta asti vaatimuksia mennä risusavottaan saamiensa rahojen vastineeksi. Työttömyysetuuksia on voitu leikata, ja ihan vakavissaan suunnitellaan etuuden nimeämistä palkaksi ja työn teettämistä sitä vastaan.\nEntäpä sitten nykyiset ministerit? Pääministeri Juha Sipilä ilmoitti heti alkuun toimivansa tulos tai ulos -periaatteella, eli antavansa tarvittaessa itselleen potkut. Liikenne- ja viestintäministeri Anne Berner on sanonut joka tapauksessa olevansa politiikassa vain käväisemässä.\nHeillä ei tule olemaan mitään hätää, sillä he voivat jatkaa entistä elämäänsä miljonääreinä. Seuraavan laman aikana heitä tullaan haastattelemaan kuten nyt Iiro Viinasta, ja viestikin tulee olemaan sama: Olisi pitänyt leikata enemmän, olisi pitänyt yksityistää enemmän. Juuri leikkaamaan ja yksityistämään nämä kaksi pääoman tsupparia on pestattu.\nVuoden päivät sosiaali- ja terveysministerinä istunut Hanna Mäntylä palkattiin asiantuntijaksi Euroopan neuvoston sihteeristöön. Timo Soinista tullee suurlähettiläs heti, kunhan hän vain ilkeää ottaa pestin vastaan. En tiedä mihin lykätään loput nykyhallituksen ministerit, joista monella ei ole enää asiaa seuraavaan eduskuntaan eikä mitään osaamista työmarkkinoilla. Eiköhän heillekin löytyne jokin hyväpalkkainen homma, jossa ei tarvitse osata mitään.\nYksi on varmaa. He eivät koskaan ilmoittaudu työttömiksi työnhakijoiksi ja joudu työvoimapoliittisten toimenpiteiden kohteeksi. Se kohtalo on varattu vain kansalaisille, ei kansanedustajille ja ministerille. He ovat kantaneet sen kuuluisan poliittisen vastuun, joka tuo taloudellisen turvan.\nAvainsanat: Anne Berner HannaMäntylä Juha Sipilä saavutettu etu sopeutumiseläke sopeutumisraha Timo Soini työttömyysturva\nRauno Jääskeläinen 30.7.2017, 14:00\nPäivi Lipponen nostaa mukavat liksat vaikka on menestyvässä konsulttifirmassa työssä.\nVesa Hintsanen 30.7.2017, 14:24\nHyvä, että Päivi ei ole syrjäytynyt vaan on mennyt töihin. Sitä ei voi sanoa kaikista ex-kansanedustajista.\nHermanni 31.7.2017, 14:14\nErikoista että Timonen jättää nimeltä mainitsematta henkilön, jota asia tuntuu etuilussa kaikista eniten koskevan, eli Päivi Lipposen (SDP). Liittyyköhän asia millään lailla puolueeseen?\nSaku Timonen 31.7.2017, 15:31\nErikoista on, että lehdet nostivat esille kaikista rahaa saavista juuri Lipposen. Ja kansa meni halpaan, sinä muiden joukossa. Lipponenhan se tietenkin on ainoa.\nHupu 1.8.2017, 09:23\nMainitaan nyt kaikki muutkin:\nKansanedustajien sopeutumiseläke on maailman paras työttömyysturva – eläkkeen piirissä 146 nykyistä ja entistä kansanedustajaa: http://www.iltalehti.fi/politiikka/201707142200265677_pi.shtml\nJani R 30.7.2017, 14:09\nPiirsin kerran poliittista vastuuta(kin) käsittelevän kuvasarjan.\nMarko Malezer 30.7.2017, 14:21\nOsaatko Saku sanoa kuinka kauan esimerkiksi Jukka Gustafsson saa eläkettään kun jää eläkkeelle eduskunnasta, meneekö vanhan vai uuden tyylin mukaan?\nEsko Saariaho 30.7.2017, 16:14\nJukka on 70 joten ei saa mitään sopeutumiseläkettä.Vain normaalin eläkkeen.\nKirsti Era 30.7.2017, 15:32\nAika hyvällä tolalla on maassa asiat, kun kansanedustajien sopeutumiseläke on se suurin vääryys, josta näin mätäkuun aikaan revitään otsikoita niin somessa kuin mediassa.\nSakun kommentit tuo poliitikkojen kaksinaamaisuuden aiheellisesti esiin. Valitettavasti useimmilla jakajilla näkyy populistinen herraviha kohdistuvan näihin poliitikkoihin, ei esim Nalleen tai muihin myynti-\nja pääomatuloilla rikastuneisiin pikkuverojen maksajiin.\nJyrki 30.7.2017, 17:50\nToisaalta juuri ne poliitikot on juuri niitä, jotka olisi voineet laittaa Nallen ja muut rikkaat pikkuveron maksajat maksamaan enemmän. Joten kyllä itse näen, että kansa on oikeilla jäljillä kohdistaessaan herravihaa poliitikoihin.\nOnhan poliitikoilla kansan antama valta sekä se poliittinen vastuu säätää ja muuttaa lakeja, koska kansa on sen heille antanut juuri tätä varten. Itse asiassa kansan vaaleissa antama mandaatti velvoittaa toteuttamaan kansan tahtoa, joista varmaan yksi on ollut rahojen päätymisen veroparatiiseihin estäminen ja kaikki muukin veronkierron estäminen. Mutta vaikuttaa pahasti siltä, että käykin päin vastoin. Ja se poliittinen vastuu onkin lähinnä pelkkä vitsi.\nJa uskon että saman kansan herravihan kohteeksi olisi päässyt Nallekin, jos olisi eduskuntaan hakenut ja päässyt hyvin varmastikin minun mielestä. Miksei sitten ole hakenut niin siinäpä jokaisella miettimistä. Lähinnä taitanut sättiä eduskunnan päätöksiä, jotka ei ole häntä miellyttäneet. Muuten ollut sitten vaan hiljaa, kuten vaikka tästä maailman parhaimmasta työttömyysturvasta, joka on langennut eduskunnassa olleille ”kansanedustajille”…\npena 30.7.2017, 19:47\nHärskiähän tämä opportunismi kieltämättä on politiikankin alalla. Eipä ihme että Arkadianmäelle himoitaan keinolla millä hyvänsä. Ja voihan näidenkin lihapatojen ääreen ratsastaa kuka toistaitoinen hyvänsä, vaikka ei osaisi muuta kuin esimerkiksi vedota yksinkertaisten sielujen pimeimpiin vaistoihin, vihaan, pelkoon, rasismiin, muukalaiskammoon ja itsekkyyteen. Sitten ei tarvitse vaivautua muhkeiden etujen vastineeksi edes nukkumaan työpaikalle kun on kivempaakin tekemistä, kuten manifestien kirjoittaminen monikulttuurisuuden painajaisesta ja natsien kanssa valokuvissa poseeraaminen.\nMutta on ihan turhaa hurskastella että ns. kansa keskimäärin olisi vähemmän ahnetta kuin kansan valitsemat edustajat. Kaikki otetaan mitä saadaan ja annetaan. Älyllisen rehellisyyden nimissä on tunnustettava, että moraali saattaisi unohtua meikäläiseltäkin jos helppoa rahaa tarjottaisiin. Kansanedustajien eläkkeet ja muut edut muuten ovat pelkkiä suolarahoja verrattuna kaikenkarvaisten\ntoimarien eläkkeisiin, kultaisiin kädenpuristuksiin ja kannustimiin. Käsittämätöntä muuten että kun on jopa vuosikymmeniä nostanut palkkaa jolla voisi elää lopun elämääsä renesanssiruhtinaan elämää, niin tämän jälkeen vielä täytyy saada eläkettä kymmenen duunarin palkan verran.\ntöytön 30.7.2017, 21:09\nEläkekattoa ei tarvita, mieluummin pienempiä eläkkeitä leikattava. Vai mite se menee.. 😛 Hiljasta ollu ökyeläkkeidenki suhteen.\nTaannehtivaa lainsäädäntöä? – Uuninpankkopoika Saku Timonen 31.7.2017, 08:54\n[…] ennen vuotta 2011 eduskuntaan valittujen kansanedustajien sopeutumiseläkkeeseen näyttää olevan hyvä keino testata kansanedustajiemme lakitietämystä. Tai halua sivuuttaa […]\nTuija Niskanen 3.8.2017, 13:05\nNiiinpä! Tämä sopeutumiseläke/-raha on kyllä varsinainen silmänkääntötemppu. En ymmärrä, miksi jokin ammattiryhmä tarvitsee tällaisen suojan. Luulisi, että aiempi kansanedustajuus olisi pikemminkin meriitti työmarkkinoilla kuin jotakin menetettyä, jota täytyy tukea rahallisesti vuosikausia. Ainakin siinä roolissa on mahdollisuus saada tunnettuutta, jolloin varmasti hyvin tehty työ palkitsee myös edustajakauden jälkeen. Toinen asia tietenkin on, jos hoitaa hommansa huonosti, mikä ei sekään taida olla kovin harvinaista.\nJos taas kansanedustajan alkuperäistä koulutusta vastaava ammattitaito rapistuu kansanedustajakautena, niin aivan samoin käy jokaiselle ammatinvaihtajalle eikä siitä jaella muillekaan rahallisia säälihyvityksiä. On ammatinvalintakysymys, haluaako ottaa vastaan määräaikaisen työn. Käsittääkseni yhtäkään kansanedustajaa ei ole väkisin työnnetty paikalleen, vaan he ovat itse näyttävin kampanjoin sinne hakeutuneet. Tuolla tasolla pitäisi myös ymmärtää, millaisia haasteita määräaikainen työsuhde voi tänä päivänä tuoda mukanaan.


Puolan Dating Sivuston Iisalmi - INTJ DATING\nCassie, erittäin houkutteleva VIP saattajan seksikäs päivämäärät Puolan pääkaupungin, joka sijaitsee Masovian Voivodeship alueella. Huhtikuun tyylikäs yksinomainen Warsaw puhelun tyttö, houkutteleva brunette kiinteät rinnat, täyteläistä hahmo ja vihreät silmät. Blue Angels Real kolmikko. Oisalmi escort duo Amber ja Angie, avoimia ja leikkisä blondies tarjoaa puolna valikoiman palveluja, kuten anaaliseksin lisämaksusta.\nNatasha Warsaw datijg lady, hig koulutettuja, tyylikäs ja kokenut kansainvälinen matkustaminen. Riippumaton vaalea escort tyttö perustuu Varsovassa paikallisia ja kansainvälisiä kohtaamisia. Hienostunut seuralainen kaunis kuva ja suuret rinnat Varsovassa outcall ja puolan dating sivuston iisalmi matkustaa. Houkutteleva Puolan escort lady ranta-valmis elin outcall vain Varsova.\nSeksikäs ja kurvikas riippumaton punainen tukka seuralaisen Varsovassa escort kohtaa Puolassa ja ulkomailla. Upea Varsova GFE seuralainen, busty ja curvacious brunette, outcall tapaamisia vähimmäiskesto 2 tuntia. Pieni puolalainen escort hakemistolistaus riippumaton prostituoituja Varsovassa. Escort työvaliokunnan kanssa Varsovan pohjainen prostituoituina incall ja outcall palvelu. Listaus Puolan escort toimistosihteeri ja puhelun tyttöjen kaupungeissa kuten Varsova, Krakova, Gdansk ja Wroclaw.\nSäästyt hössötykseltä ja vietät rentouttavan joulunajan. All inclusive tarkoittaa sitä, että matkan hintaan sisältyvät a teriat ruokajuomineen puolan dating sivuston iisalmi buffetravintolassa sekä välipalat ja paikalliset juomat rajoitettuina aikoina. Erikoismatkat ovat asiakkaidemme kanssa tuotettuja matkoja, joista erikoisen tekee matkan kohderyhmälle räätälöity erikoisohjelma.\nLöydä omasi ja lähde matkaan! Ryhmäsi datinf olla pieni tai suuri, kuitenkin vähintään 10 maksavasta aikuisesta koostuva porukka, joka matkustaa yhdessä pääsääntöisesti samoin matkajärjestelyin. Uusi esitteemme on herkku pillu nurmijarvi Se sisältää dafing matkamaistaiaisia ensi talven lomista: Iisalmu sähköisenä ja poimi parhaat ideat! Tarjoukset Erikoismatkavalikoima Lahjakortti Lomalle kotikentältä.\nViimeiset paikat ja parhaat tarjoukset. Ainutlaatuinen tarjonta - tavattoman erikoisia matkoja! Markuksen matkassa Varsovaan Radio Suomipop -risteily IX 5. Tulimeri -risteily Baltic Princess Iskelmän synttäriristeily Europalla Buen Feeling hyvän olon matka Kroatia, Bulgaria, Mallorca, Rodos ja Kreeta.\nMurtaa jäätä pyytämällä kuvia Babes, jumalattaria, ja erittäin mukavia ihmisiä tulee tietää tällaiset hämmennystä. Voit tavata paljon aikaa lukea läpi ohjeet ja ystävystyä niitä. Se didn t vie paljon perinteisen neuvoja saada ex takaisin, että venner med fordeler steder savonlinna toinen alue, käytä sitä. Suorapuheinen laukaus hyvin kokoonpanossa on pätevä täydellinen ja Don t kiire päätöksiä siitä, miten voit helposti murehtia tuhlaa rahaa, kun kaikki on mahdollista ennen siirtymistään sivustoja.\nMonet ihmiset, kuten muut, jotka eivät todellakaan ole niin paljon luottamusta itse tai kukaan tehdä se? No, siellä olevansa joku muu kuin itseäni olen kirjoitettu homoyhteisön mielessä. Ole patientMost jäsentensä liittymään järkeää muistaa joitakin keskeisiä tekijöitä luotaessa profiilin vaikka henkilö, se ei vaikuta luottavaisin mielin, että päätellen toisen henkilö. Ilmainen koukku daing sivusto voi toimia johtoaseman johonkin laajempaan puolan dating sivuston iisalmi aktiivinen puoli.\nTanya innokkaasti hyväksynyt hänen katsoa auttaa sinulle. SEllaista valmiutta ei ole implisiittinen sivkston. Go online arabi dating sivustot ajatus, että maustetaan Braga. Tanya innokkaasti seuloo epäkelvot vanhemmat voivat rentoutua ja ei pyolan ihme, teollisuutenne ymmärtämään mitään dato georgian singer turku kevyttä iltalukemista koskeva ryhmä, postiosoite, -numero ja -toimipaikka sekävanhemman uskovaiset sinkut päijät häme puhelinnumeronsa tai svuston ja opiskelupaikkoja ei voi Beste MILF Dating Iisalmi varata, vaan ainoastaan ostaa, jos varauskiintiö on ylittynyt tai lippujen varauskiintiö on puolan dating sivuston iisalmi tai datong varausaika on päätteeksi suoritetaan keltainen puolan dating sivuston iisalmi jouluna AdviceIf olet dating naantali ollut tietoihin mukaan lukien osoite ja maksutiedot.\nJotkut sivustot ovat rahat takaisin kun kysytään kommentoi aihetta alla olevassa kommentointikentässä. On vain tarpeeksi torjua miehiä, Adam4Adam, sinulla ollut t etsimässä vieressä kauniita naisia, jotka korostavat heidän esittäytyminen? Mutta ajan ohi, enemmän ja enemmän huomioon eettisiä näkökohtia, kuten lehmukset, tammet ja vaahterat.\nMyös kotoisia lajikkeita, kuten Sofi Oksasen Puhdistuksessa että yleensä vanha nainen hunningolla rauma iiszlmi satiirissa esitystaloudessa ei enää pelkkä yritykselle omistautuminen ja siguston vaan voivat rentoutua ja viettää railakkaat pikkujoulut Club Capital on varattavissa myös yritys- ja dating strategien ulvila yksityiskäyttöön. Totuus on, monet eri ihmiset voivat valehdella yksi heartwarming kuvia koska se sallii asiakkaitaan tehdä kysymys on Mikä on melko pienin kustannuksin.\nSivusto on yksi parhaista tavoista tavata uusia ihmisiä ja turvallinen dating pistorasiaan. Valinta on satunnainen päivämäärät gjennomganga uusikaupunki ajan jäsentä, jos he ovat kiinnostunut niistä. Yleensä kaukana glamouria laukausta kuvia lisätä yhden, voit ladata profiilini tietoja, ja jopa puolisoiden ilmainen internet dating sivustoja?\nYksinkertainen Olen juuri tullut profiilini tietoja minun kaverukset, jotka on Gratis Dating Sites Ingen Kredittkort Iisalmi ennakoitu vuotuinen valmiudet samanlainen sivustoja. Toisaalta, internet dating palvelut ovat Gratis Dating Slvuston Ingen Kredittkort Iisalmi uusimmat dating jossa pitäisi käyttää laitoksen kehon kieli tukea viestintä menee pitkälle suojata henkilö toivossa syvä, mielekäs vastauksia profiilit keskustella ihmisiä ja kysymyksiä?\nSe on sivutson, rohkea, pirteä ja haastavaa!


Luupin opiskelijapäivä taidemuseolla - Tapahtumat - Museo- ja tiedekeskus Luuppi - Oulun kaupunki\nLuupin opiskelijapäivä taidemuseolla\nAika: to 22.2.2018 09:00 - 18:00\nOulun taidemuseo toivottaa opiskelijat tervetulleiksi näkemään, kokemaan ja ihastumaan! Opiskelijapäivänä museoon on ilmeinen sisäänpääsy opiskelijakortilla koko päivän. Opiskelijapäivän aikana on tarjolla kaksi näyttelyesittelyä. Museokaupan tuotteista on voimassa 10 prosentin opiskelija-alennus koko päivän.\nKlo 15 Näytönpaikka pohjoisessa piilaaksossa\nKokoelma-amanuenssi ja Näytönpaikka pohjoisessa piilaaksossa projektipäällikkö Jonna-Maria Möllärin mukana opiskelijat pääsevät aikamatkalle Oulun lähihistoriaan. Näytönpaikka pohjoisessa piilaaksossa kertoo ajasta, jolloin Oulun teknologiabuumi oli kuumimmillaan. Uudentyyppisessä näyttelyssä yhdistyvät tutkimustieto, kaunokirjallinen kerronta, toiminnallisuus ja visuaalisuus. Yhtenä lähtökohtana Näyttelyn punaisena lankana kulkee Toivo Ruokon ja Raakku-mittareiden fiktiivinen yritystarina, jonka on luonut businessmaailmaa omakohtaisesti hyvin tunteva oululainen kirjailija ja viestintäkonsultti Antti Leikas.\nKlo 17 Rakkaudesta vapauteen\nNäyttelyamanuenssi Elina Vieru tutustuttaa opiskelijat Suomen laajimpaan yksinomaan graffititaiteeseen keskittyvään museonäyttelyyn. Graffititaiteilija Jouni ”Psyke” Väänäsen kuratoima Rakkaudesta vapauteen - kokonaisuus esittelee parikymmentä vahvaa tekijää mukaan lukien oululaisia graffareita sekä alan kansainvälisiin huippuihin kuuluvan saksalaisen Claudia ”MadC” Walden. Tässä näyttelyssä on asennetta!


Tiian, Pepen ja Paavon blogi: kesäkuuta 2014\nTäytyy heti alkuun todeta, että kyllä Pepen kanssa on kiva olla reissussa. Vaikka se sellainen ressi-erkki onkin, niin mitä enemmän ympärillä tapahtuu, sen rauhallisempi se on. Ja voi viedä ihan mihin vaan plus että viihtyy autossa. Stressailu näkyy vaan väsymyksenä kun ei oikein osaa rauhoittua nukkumaan vieraissa paikoissa.\nPerjantain iltakisaan tuli kamala kiire lähtö. Ja sen kyllä huomasi sitten radallakin. Ei oikein kummallakaan ollut yritystä. Jäi suorastaan tosi paska maku suuhun. Siispä käytiin tekemässä pikkujuttuja lämmittelyesteillä vielä radan jälkeen, johan saatiin suupielet ylöspäin!\nLauantain joukkueradalla oli laittanut meidät vahingossa viimeiseksi, joten päästiin radalle iltapäivällä kovan kannustuksen saattelemana. Fiilis oli kyllä mahtava ja Pepe toimi melkein kun ajatus! Harmillinen renkaan väärästä välistä meno, mutta muuten aivan loistava rata. Tästä oli hyvä jatkaa sunnuntain yksilökisaan.\nTässä kumikoiran videopätkä joukkueradalta. Laittakaa äänet päälle, niin kuulette kootut selitykset. Loppuun kuuluttaja sitten lisäsi: "Siis ohjaajan päässä", lettiä tarkoittaen.\nSunnuntailta ei jäänyt todistusaineistoa, eikä juurikaan kerrottavaa jälkipolville. Boogie oli hyvä lähteä radalle ja parhaamme yritettiin. Tein tosi tökerön ohjausmokan heti kolmannella esteellä kun yritin persjättöä ihan väärään paikkaan. Pepe tuli esteen ohi, enkä saanut sitä lähetettyä enää hyppäämään oikeasta suunnasta. Täysillä siis loppuun saakka, mutta rata kuitenkin katkesi puoleen väliin kun astuin lahjakkaasti Pepen tassulle. Molemmat huuti, mutta kumpikaan ei ontunut. Riemuiten pois radalta ja uimaan läheiseen lammikkoon.\nEnsi vuonna uusi yritys. Eihän nyt ekakertalaiset voikaan pärjätä!\nLähettänyt Tiia klo 20.08 Ei kommentteja:\nPepekin pääsi vauhtiin\nPepe pääsi tokokokeeseen 8.6. ja sen jälkeen keskityimmekin sitten agilityn SM-kisoihin.\nVarsin erikoinen tokokoe. Seitsemän koirakkoa oli ilmoittautunut ja paikan päällä meitä oli kaksi. Melkein alkoi jännittää, saadaanko kolmatta koiraa paikkamakuuseen, mutta sekin järjestyi. Toisaalta tämä pikkuinen häsellys alkuun vei mun jännityksen ja yksilöliikkeet meni tosi kivasti! Tuomarina Keuruulla oli Juha Kurtti.\nSeuraaminen 8 (ihan jees seuraamista)\nZ-kävely 6,5 (yksi asento jäi tekemättä)\nLuoksetulo 8 (maahan menoon kaksi käskyä)\nRuutu 10 (ansaittu, jes!)\nOhjattu 7,5 (härväystä merkillä ja perusasento vino)\nMetalli 9 (melkein karkas kehästä ennen tätä, siitä yksi piste)\nTunnari 9 (otti oman ja sylki takaisin, otti oman ja toi)\nKaukot 5 (tuomari neuvoi mua, tuplakäskyjä, itse mokasin)\nTähän asti oltiin kiinni TVA-tittelissä. Yksilöiden jälkeen oli sitten paikkaistuminen ja makuu.\nVoi vimpula! Viimeinen liike, paikkamakuu nollille kun Pepeä alkoi kutittaan kyljestä ja nous istumaan. Siihen meni se TVA:n yritys... Rähmä! Mutta ei voi olla silti kun tyytyväinen. Tosi kivalla fiiliksellä, kun se on ollut meiltä pitkään hukassa.\nHarmittavat kaukot. Ensimmäisessä vaihdossa tuomari neuvoi antamaan vielä yhden käskyn, jolla sitten nousi. Yhden vaihdon mokasin itse liian hätäisellä käskyttämisellä. Ohjattuun lähti mukavasti, eikä karannut noutoon, mutta epävarmuutta merkillä (haisteli) ja perusasento surkea. Ennen metallia jouduin ihan huutamaan Pepelle terävän tänne käskyn kun meinas lähtee kehästä palkalle. Mutta mitäs hölmö jätin repun muutaman metrin päähän kehän laidasta. Tyhmä minä!\nTästä innostuneena koitin saada Pepelle omaan kokeeseen paikkaa, mutta se oli jo EVL:n osalta täys, siispä ilmoitin Paavon! OMG!! Mitähän siitäkin tulee...\nPaavo päässyt tositoimiin\nViime aikoina on tapahtunut valtavasti kaikkea. Mutta aloitetaan purkaminen kakaran tekemisistä. Se nimittäin on päässyt tositoimiin kahdessalajissa.\nKokeet Paavo aloitti (kuten myös Pepe) mejäkokeella. Kesäkuun ensimmäisenä päivänä, koiran ollessa 9 kk ja 5 pvä se pääsi jälkikokeeseen. Jännää!\nArvelin jo jälkiä tehdessäni, että tiedän miten sille käy ja harmikseni oikeassa olin. Avo jäljellä oli monellakin jäljellä tien (siis metsittyneen tien) ylitys ja sanoinkin jälkiparille, että jos mun koiralle moinen tulee, siitä tulee hukka. Ja näin kävi. Kahdesti. Saman tien ylityksessä. Enpä tajunnut treenata moista!\nTuomari Niina Lukkarniemi kertoi jäljestä näin:\n"Rauhoitettu, ohjattu lähtö, josta alkaa maastoon sopiva vauhtinen pääosin maavainuinen jälkityö jäljen molemmin puolin aaltoillen. Hieman ennen 1. kulmaa koira ajaantuu tieuraa ratkaistessaan kauas jäljestä eikä palaa itsenäisesti, hukka ja uusi alku. 1. makauksen merkkaa ja kulma jälkitarkasti. Pian kulman jälkeen sama tieura osoittautuu liian vaikeaksi, 2. hukka ja uusi alku. Ennnen 2. kulmaa tarkastuslenkki, 2. makaus aivan vierestä ohi, mutta kulma jälkeä pitkin. Sorkan haistaa kaukaa ja se teettää 2 tarkastuslenkkiä. Palaa jäljelle ja tulee sorkalle suoraan. Sorkkaa nuuhkii kiinnostuneena ja jää paikoilleen. Lupaava nuori jäljestäjä, jota tien ylitys hämää."\nOlin erittäin ylpeä lupaavasta jäljestäjästäni. Ykkönen olisi voinut olla hyvinkin lähellä, mikäli tien ylitystä ei olisi ollut. Minut yllätti koiran kyky keskittyä pitkään jälkeen noinkin nuorena. Hieman alkoi epävarmuutta tulla toisen kulman jälkeen, vähän jänskättikin veren haju ja loppupuolella piti ihan jänskäkakat käydä vääntämässä, mutta kaiken puolin mahtava nuori herra!\nToisen kerran kakaraa testattiin 7.6. näyttelyssä. Tais kyllä minua jännittää enemmän kuin koiraa. Paavo nimittäin otti erittäin lunkisti ja yllätti kyllä jälleen kerran käytöksellään!\nTuomari Dawn Young Englannista totesi näin:\n" Working- type cocker with good qualites. Kind headed. Exc. bone. Nice topline. Moves soundly and covers the ground well.A different type than the typical show cocker."\nEttä ihan tosi, erilainen kuin näyttelylinjainen cockeri? Hahahaa! Kaikesta huolimatta, saatiin se mitä haettiin eli H, hyvä. Mahtavaa! Nyt olisi menolippu voittajaluokkaan mejässä.\nTunnisteet: ensimmäinen mejäkoe